වර්ෂ 2021 ක්වු අප්‍රේල් මස 08 වන දින පෙරවරු 10.00 ට බණ්ඩාරවෙල මහා නගර සභා රැස්වීම් ශාලාවේදි පවත්වන්නට යෙදුණු බණ්ඩාරවෙල මහා නගර සභාවේ මාසික මහා සභා රැස්වීමේ වාර්තාව

බණ්ඩාරවෙල මහා නගර සභාවේ මාසික මහා සභා රැස්වීම ගරු නගරාධිපති ජනක නිශාන්ත රත්නායක මහතාගේ ප්‍රධානත්වයෙන් පැවති අතර,නාගරික මන්ත්‍රීවරුන්ගේ මෙදින සහභාගිත්වය පහත සදහන් පරිදි විය.

1. එච්.එම්.මිත්‍රපාල හීන්කෙන්ද මහතා - ගරු නියෝජ්‍ය නගරාධිපති
2. නඩරාජා රගුපති මහතා - ගරු නාගරික මන්ත්‍රී
3. හමීඩ් මොහොමඩ් නවුෂාඩ් මහතා - ගරු නාගරික මන්ත්‍රී
4. ඒ.එල්.බන්දුල කරුණාරත්න මහතා - ගරු නාගරික මන්ත්‍රී
5. ප්‍රියන්ත ලීලසේන කරුණාරත්න මහතා - ගරු නාගරික මන්ත්‍රී
6. එච්.ඒ.ගාමිණි සරත්චන්ද්‍ර මහතා - ගරු නාගරික මන්ත්‍රී
7. පාලිත නිහාල් රූපසිංහ මහතා - ගරු නාගරික මන්ත්‍රී
8. රුවන් අමිල කුමාර මහතා - ගරු නාගරික මන්ත්‍රී
9. මුදිතා රම්‍යමාලා ඒකනායක මහත්මිය - ගරු නාගරික මන්ත්‍රී
10. අනුර ජයසිංහ වත්තුහේවා මහතා - ගරු නාගරික මන්ත්‍රී
11. එල්.ඩබ්ලිව්.ලක්ෂ්මන් විජේසිරි මහතා - ගරු නාගරික මන්ත්‍රී
12. අඩෛයිකප්පන් ගනේෂන් මහතා - ගරු නාගරික මන්ත්‍රී
13. පී.පී.දේවිකා ලසන්ති මහත්මිය - ගරු නාගරික මන්ත්‍රී
14. එම්.එම්.උදයංගනි මාරසිංහ මහත්මිය - ගරු නාගරික මන්ත්‍රී
15. ඩි.එම්.ඥාණවති මහත්මිය - ගරු නාගරික මන්ත්‍රී

1.පසුගිය සභා රැස්වීම් වාර්තාව සභා සම්මත කර ගැනිම -

**ගරු නගරාධිපති ජනක නිශාන්ත රත්නායක මහතා** -සියලුම දෙනාට සුභ උදෑසනක්. 2021.03.10 දින පැවති මාසික මහා සභා රැස්වීම් වාර්තාව මා විසින් ඔබතුමන්ලා සියලුම දෙනාට කලින් ලැබිමට සලස්වලා තියෙනවා.එම වාර්තාවේ අඩු පාඩු හා වැරදි ඇතොත් ඒවා ඉදිරිපත් කරන ලෙසටද,නොඑසේ නම් ලියා ඇති පරිදි ස්ථිර කරන ලෙසටද මම මෙම ගරු සභාවට යෝජනා කර සිටිනවා.

**ගරු නාගරික මන්ත්‍රී නඩරාජා රගුපති මහතා** :- ගරු නගරාධිපතිතුමනි 2021.03.10 දින සභා රැස්වීම් වාර්තාව මම පිළිගන්නා අතර පොඩි සංශෝධනයක් තියෙනවා. පසුගිය සභා වාර්තාවේ අර කොමර්ෂල් බෑන්ක් එක ගාව තිබිච්ච අපේ car park එක ගැන සඳහනක් මම කරා. ඒක එහෙම වාර්තාවේ නැති බවට මම ප්‍රකාශ කරනවා. ගරු නගරාධිපති තුමනි , දැනට car park එක නෙවෙයි .ඒකේ swraja tank එක තිබුනාට දැනට එය අක්‍රිය වෙලා තියෙන්නේ. පසුගිය කාලේත් එතැන car park එකක් හැටියට තමයි තිබුනේ. වාහන එතැන 30 කට වැඩි ප්‍රමාණයක් park කරලා තමයි තිබුනේ. ඒ නිසා අපේ වෙළඳ සංගමයට car park එකක් හැටියට දුන්නාට ඒකේ හානියක් වෙන එකක් නැහැ කියන එක මම ඒ වෙලාවේ කීවා. ඒක මෙම වාර්තාවේ නැහැ. ඒ සංශෝධනයට යටත්ව 2021.03.10 දින පැවති මාසික මහා සභා වාර්තාව පිළිගැනීම සුදුසු බවට මම යෝජනා කරනවා.

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා** :- සුභ උදෑසනක් ගරු නගරාධිපතිතුමා "20 පිටුවේ ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා ප්‍රකාශ කරා" කියලා සඳහන් වෙලා තියෙනවා. ඒක ගරු නාගරික මන්ත්‍රී අනුර ජයසිංහ වත්තුහේවා මහතා තමයි කාරණාව ප්‍රකාශ කරේ. මම නෙවෙයි ඒක කිව්වේ.

**ගරු නගරාධිපති ජනක නිශාන්ත රත්නායක මහතා** :- "ඔයිට වැඩිය දේවල් කියලා තියෙනවා" එකද? ඒ සංශෝධනයට අමතරව තව සංශෝධන තියෙනවාද?

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා** :- ආන්න ඒක. ඒක මම නෙවෙයි කිවේ. අනුර වත්තුහේවා මහතා.

**ගරු නාගරික මන්ත්‍රී එච්.ඒ.ගාමිණි සරත්චන්ද්‍ර මහතා** :-ගරු නාගරික මන්ත්‍රී නඩරාජා රගුපති මහතා සහ ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා විසින් ගෙනෙන ලද ඉහත සදහන් සංශෝධනයන්ට යටත්ව 2021.03.10 දින පැවති මාසික මහා සභා රැස්වීම් වාර්තාව පිළිගැනිම සුදුසු බවට මම යෝජනා කරනවා.

**ගරු නාගරික මන්ත්‍රී නඩරාජා රගුපති මහතා -** ඒ යෝජනාව මම ස්ථිර කරනවා.

ඒ අනුව 2021.03.10 දින පැවති මාසික මහා සභා රැස්වීම් වාර්තාව සංශෝධන සහිතව සභා සම්මත විය.

**(2) ගරු නගරාධිපතිතුමාගේ අදහස් හා නිවේදන**

**ගරු නගරාධිපති ජනක නිශාන්ත රත්නායක මහතා** :- නැවත වතාවක් සියලු දෙනාට සුභ උදෑසනක් අද දිනයේ මේ සභා ශාලාව තුල රාජ්‍ය වාණිජ නීතිගත සංස්ථාවේ පුද්ගලයෙක් ඇවිත් තියෙනවා. හේතුව මේ මයික්‍රෆෝන් සිස්ටම් එක එතනින් කරන නිසා. ඔහු ඒ අදාළ මැෂින් තියෙන තැන ඉදගෙන ඉන්නවා මේ කටයුතු සිදුකරන්න.මම හිතන්නේ ඔබට මේක ගැන අදහස් දැන ගැනීමට ඕනි නම් මම හිතන්නේ සභාව කාරක සභා අවස්ථාවක් බවට පත් කරගෙන පොඩි දැනුවත් කර ගැනීමක් අවශ්‍යනම් ඒ පිළිබඳව කරන්න පුළුවන්. මම හිතන්නේ මීට පෙර කමිටු වලින් ගන්නා ලද තීන්දු තීරණ වලින් ගන්නා ලද තීරණ පරිදි මේ සභා ශාලාව තුළ මේ දේ කරේ. ඒවගේම A/C කරන කටයුත්ත තවම කරගන්න බැරිවුනා. ඒ කටයුත්තත් ඉදිරියේදී කරනවා. ඒ වගේම ගිය මුදල් කමිටුවේදී අපි සාමාජිකයින් සියලුදෙනා තීන්දුවක් ගත්තා රැස්වීම් ශාලාව යම් වෙනස් වීමක් කරන්න, රැස්වීම් සහ අනෙකුත් රැස්වීම් පවත්වන ස්ථානය මැයි මාසේ ඇතුළත අවසන් වෙනකොට අවසන් කරන්න අවශ්‍ය කටයුතු කරන්න. ඒ කටයුතු සියල්ල අවසන් වෙනවා.මේ වැඩ කටයුතු අපි බලාපොරොත්තු වෙච්ච ආකාරයට මේ මාසේ අවසන් වනවිට කරන්න බලාපොරොත්තු වෙනවා. ඒ වාගේම 31 වෙනිදා සිට නිළධාරීන් කණ්ඩායමක් නිරෝධායනය වෙනවා. පෙරේදා දිනයේ අපගේ PCR පරීක්ෂණ වාර්තා අනුව අපිට සභාවක් පවත්වා ගැනීමේ අවස්ථාව තිබෙනවා. නියෝජ්‍ය නගරාධිපතිතුමාත් මමත් බන්දු මන්ත්‍රී තුමත් ලක්ෂ්මන් මන්ත්‍රීතුමා සහ ගනේෂ් මන්ත්‍රීතුමා මුදල් කමිටුවේ සිටිය නිසා ඔවුන් දෙදෙනාත් antigen පරීක්ෂණ කරලා ඒ වාර්තා ඉදිරිපත් කරලා තිබෙනවා. ඒ අනුව අපිට ගැටළුවක් නැහැ. අනිකුත් නිළධාරීන් තව 12 පමණක් සිටිනවා. ඒ සියලූ දෙනාත් හෙට අනිද්දා වෙනකොට PCR පරීක්ෂණ කරලා ආයතනයේ වැඩ කටයුතු වලට සම්බන්ධ කරගන්නවා. මම හිතන්තේ PHI මහත්වරු ඒ සම්බන්ධව කටයුතු කරයි. මම ඔබ තමුන්නාන්සේලාගෙන් දැනගන්න කැමතියි න්‍යාය පත්‍ර යේ අනික් කොටසට යන්න කලින් මේ මයික් සිස්ටම් එක ගැන දැන ගැනීමට අවශ්‍ය නම් ඔහු අද දිනයේම මෙතැන රැදී සිටින නිසා අහන්න පුලුවන් , ඔහු අද මෙතන රැදී සිටින්න හේතුව මේ ක්‍රමවේද සම්බන්ධව යම් දෙයක් දැනගන්න තියෙනවානම් අපි සභාව කාරක සභා අවස්ථාවට පත් කර කරලා ඒ පිළිබඳව දැනගන්න. මම යෝජනාව ඉදිරිපත් කරනවා. මම අහන්නේ සභාව කාරක සභාවක් බවට පත් කරන්න අවශ්‍යද?

**ගරු නාගරික මන්ත්‍රී නඩරාජා රගුපති මහතා** :- නෑ එහෙම අවශ්‍ය නැහැ

**ගරු නගරාධිපති ජනක නිශාන්ත රත්නායක මහතා** :- එහෙම අවශ්‍යතාවයක් නැති නිසා මගේ අදහස් හා නිවේදන අවසන් කරනවා.

**03. සභාව අමතා එවන ලද ආයාචන,පෙත්සම්,පැමිණිලි සහ සංදේශ සභාව හමුවේ තැබිම-**

**3-1 අසනීප තත්ත්වයේ පසුවන බැවින් 2021.04.08 දින පැවැත්වෙන මාසික මහා සභා රැස්වීමට තමා හට සහභාගි විය නොහැකි බැව් දන්වා ගරු නාගරික මන්ත්‍රී ජි.වයි.ඒ.සරත්චන්ද්‍ර පද්මකුමාර මහතා විසින් විද්‍යුත් තැපැල මගින් එවා ඇති ලිපිය -**

**ගරු නගරාධිපති ජනක නිශාන්ත රත්නායක මහතා** :- ගරු නාගරික මන්ත්‍රී ජි.වයි.ඒ.සරත්චන්ද්‍ර පද්මකුමාර මහතා අසනීප තත්ත්වයේ පසුවන බැවින් නිවාඩු අනුමත කරදෙන මෙන් ඉල්ලා විද්‍යුත් තැපැල මගින් ලිපියක් ඉදිරිපත් කරලා තියෙනවා. ඒතුමාට නිවාඩු අනුමත කරදෙන ලෙස මම ගරු සභාවෙන් ඉල්ලා සිටිනවා.

තමා අසනීප තත්ත්වයේ පසුවන බැවින්, 2021.04.08 දින පැවැත්වෙන මාසික මහා සභා රැස්වීමට සහභාගි විය නොහැකි බැව් දන්වා ගරු නාගරික මන්ත්‍රී ජි.වයි.ඒ.සරත්චන්ද්‍ර පද්මකුමාර මහතා විසින් විද්‍යුත් තැපැල මගින් එවන ලද ලිපිය සභාව හමුවේ තබන ලදුව, ගරු නාගරික මන්ත්‍රී ජි.වයි.ඒ.සරත්චන්ද්‍ර පද්මකුමාර මහතා හට 2021.04.08 දින අසනීප නිවාඩු අනුමත කිරිම (වෛද්‍ය වාර්තාව ලබාගැනිමට යටත්ව) සුදුසු බවට මෙදින සභාවේ සිටි ගරු නියෝජ්‍ය නගරාධිපති එච්.එම්.මිත්‍රපාල හීන්කෙන්ද මහතා ඇතුලු නාගරික මන්ත්‍රීවරුන් වන නඩරාජා රගුපති මහතා, එච්.එම්.නවුෂාඩ් මහතා, ඒ.එල්.බන්දුල කරුණාරත්න මහතා ,ප්‍රියන්ත ලීලසේන කරුණාරත්න මහතා, පාලිත නිහාල් රූපසිංහ මහතා,එච්.ඒ.ගාමිණි සරත්චන්ද්‍ර මහතා,රුවන් අමිල කුමාර මහතා,මුදිතා ඒකනායක මහත්මිය, අනුර ජයසිංහ වත්තුහේවා මහතා, එල්.ඩබ්ලිව්.ලක්ෂ්මන් විජේසිරි මහතා, අඩෛයිකප්පන් ගනේෂන් මහතා, එම්.එම්.උදයංගනි මාරසිංහ මහත්මිය ,පී.පී.දේවිකා ලසන්ති මහත්මිය.ඩි.එම්.ඥාණවති මහත්මිය, විසින් තම තමන්ගේ අත් එසවීමෙන් එකගතාවය ප්‍රකාශ කල බැවින් ගරු නාගරික මන්ත්‍රි ජි.වයි.ඒ.සරත්චන්ද්‍ර පදමකුමාර මහතා හට අසනීප නිවාඩු ලබාදීම ඒකමතිකව සභා සම්මත විය.

4.  **යථා පරිදි කල් දී ඇති ප්‍රශ්ණ** - මෙදින සභාවට ඉදිරිපත් කිරිම පිණිස යථා පරිදි කල් දී ඇති ප්‍රශ්ණ කිසිවක් ඉදිරිපත් වී නොතිබිණි.

**5. යථා පරිදි කල් දී ඇති යෝජනා -** මෙදින සභාවට ඉදිරිපත් කිරිම පිණිස යථා පරිදි කල් දී ඇති යෝජනා කිසිවක් ඉදිරිපත් වී නොතිබිණි.

06 . ගරු නගරාධිපතිවරයා විසින් ගරු සභාව වෙත ඉදිරිපත් කරනු ලබන ලැබීම් සහ ගෙවීම් පිළීබඳ මාසික ප්‍රකාශ , වැඩ පිළිබඳ ප්‍රගති වාර්තා, සහ සභාව විසින් නියම කරනු ලබන වෙනත් ලියකියවිලි සභාව වෙත ඉදිරිපත් කිරීම.

6- 1 ස්ථාවර කමිටු වාර්තා මහා සභාවේ දැනගැනිම සඳහා ඉදිරිපත් කිරීම.

6-Ι-Ι 2021.03.30 දින පැවති මුදල් හා නීති සම්පාදනය පිළිබඳ ස්ථාවර කමිටු රැස්වීමේ වාර්තාව සභාවේ දැන ගැනිම පිණිස ඉදිරිපත් කිරිම

6-Ι-ΙΙ 2021.03.25 දින පැවති සෞඛ්‍යය හා පාරිසරික සංරක්ෂණය පිළිබද ස්ථාවර කමිටු රැස්වීමේ වාර්තාව සභාවේ දැන ගැනිම පිණිස ඉදිරිපත් කිරිම

6-Ι-ΙΙΙ 2021.03.25 දින පැවති කර්මාන්ත හා ඉදිකිරිම් පිළිබද ස්ථාවර කමිටු රැස්වීමේ වාර්තාව සභාවේ දැන ගැනිම පිණිස ඉදිරිපත් කිරිම

6-2 බණ්ඩාරවෙල මහා නගර සභාව සතු මහජන ක්‍රීඩාංගනය - ක්‍රීඩාංගනයේ පරිපාලන කටයුතු සහ නඩත්තු කටයුතු සිදුකිරිම සදහා ඇති කරනු ලබන අවබෝධතා ගිවිසුම් පත්‍රය සභාවේ අනුමැතිය සඳහා ඉදිරිපත් කිරීම. ( ඇමුණුම - 01)

6-3 2021.03.31 දිනට ලැබිම් ගෙවීම් වාර්තාව ඉදිරිපත් කිරිම

6-Ι-Ι 2021.03.30 දින පැවති මුදල් හා නීති සම්පාදනය පිළිබඳ ස්ථාවර කමිටු රැස්වීමේ වාර්තාව සභාවේ දැන ගැනිම පිණිස ඉදිරිපත් කිරිම

**ගරු නගරාධිපති ජනක නිශාන්ත රත්නායක මහතා** - මේකේ සඳහන් කරලා තියෙනවා මුදල් කමිටුවේ කොටස් 02 ක් සඳහා සභාවේ අනුමැතිය අවශ්‍යයි කියලා. ඒ අනුව 24 වන අංකය සහ 29 සඳහා මහා සභාවේ අනුමැතිය ලබා ගත යුතුයි කියලා

**ගරු නාගරික මන්ත්‍රී අඩෛයිකප්පන් ගනේෂන් මහතා** :- ගරු නගරාධිපතිතුමා 8 වෙනි එකක් ගන්න ඕනි. මහා නගර සභා ආඥා පනතේ විෂය භාර අමාත්‍යතුමාගේ අනුමැතිය ගන්න ඕනි කියන එක ඔබතුමා කිව්වා.

**ගරු නගරාධිපති ජනක නිශාන්ත රත්නායක මහතා** :- 8 වන එක මහා නගර සභා ආඥා පනතේ 237 වගන්තිය අනුව තක්සේරු වාර්තා ලබා ගන්න කියන එකද? ඒකේ විෂය භාර අමාත්‍යතුමාගේ අනුමැතිය නෙවෙයි ඒකේ කිව්වේ 234 කියන්නේ මාසයක් ඇතුළත අය කිරිම් කරන්න කියලා ගරු මන්ත්‍රීතුමා.

**ගරු නාගරික මන්ත්‍රී අඩෛයිකප්පන් ගනේෂන් මහතා** :- ඒකේ අපි එදා පැහැදිලි කරේ...

**ගරු නගරාධිපති ජනක නිශාන්ත රත්නායක මහතා** :- පණතේ තියෙන්නේ 237 වගන්තිය ප්‍රකාරව කටයුතු කරන්න කියලා. කොට්ඨාශ අංක 09 දේපළක වරිපනම් අංකය ගාස්තු අය කරන්න අයින් කරන්න කියන එකයි.

**ගරු නාගරික මන්ත්‍රී අඩෛයිකප්පන් ගනේෂන් මහතා**:- එදා මුදල් කමිටුවට දුන්නේ වෙනම ලැයිස්තුවක්. ඊට පස්සේ වෙන ලැයිස්තුවක්. ඊට පස්සේ දෙවන ලැයිස්තුව තමයි මම ලියා ගත්තේ පළවෙනි එකේ වැරදි තිබ්බා කියලා අයින් කරා. 8 වෙනි එක ඔබතුමා කියවලා බලන්න. අපි සාකච්ඡා කරේ සභාවට දාලා අනුමැතිය ගන්න.

**ගරු නගරාධිපති ජනක නිශාන්ත රත්නායක මහතා** :- 8 වෙනි එකේ තියෙන්නේ ගරු මන්ත්‍රීතුමා වරිපනම් තක්සේරු කරන මුදල තියෙනවානේ ඒක අය කර ගැනීමේ වගකීම තියෙන්නේ නිළධාරීට ගාස්තු අයකරන ලැයිස්තුවක් දීලා තියෙනවානේ 237 අ ,ඇ වගන්ති වල තියෙනවා මේ මුදල මාසයක් ඇතුළත අය කරගන්න කියලා අය කර ගැනීමට නියෝගය දෙන්න කියලා කොමසාරිස්වරයාටයි මටයි.....

**ගරු නාගරික මන්ත්‍රී අඩෛයිකප්පන් ගනේෂන් මහතා**:- එතනදී මුදලක් තීරණය කරලා

**ගරු නගරාධිපති ජනක නිශාන්ත රත්නායක මහතා** :- නෑ නෑ තක්සේරු කරලා එවපු මුදලනේ එවන මුදල තියෙන්නේ යම් අභියාචනයක් හරි පෙත්සමක් හරි මොකක් හරි ඉල්ලීමක් තිබුනොත් ඒ ගැන සළකා බලන්න අපේ මුදල් කමිටුවට දාලා ඒ අනුව තීරණය ගන්නකම් අර ටික අයකරගන්න කියලා කියන්නේ

**ගරු නාගරික මන්ත්‍රී අඩෛයිකප්පන් ගනේෂන් මහතා**:- මෙතැනදී තීන්දු තීරණයක් ගන්න ඔබතුමා තමයි කිව්වේ.

**ගරු නගරාධිපති ජනක නිශාන්ත රත්නායක මහතා** :- හරි මෙතැන කියලා තියෙනවා නගරාධිපතිතුමා නාගරික කොමසාරිස්වරයාගේ අනුමැතිය ලබා ගැනීමෙන් අනතුරුව ගාස්තු අය කිරීම ආරම්භ කර බදු ගෙවන්නන්ගෙන් ඒ සඳහා විරෝධතා හෝ අභියාචනය ලැබුනොත් පමණක් කමිටුවට ඉදිරිපත් කර තීරණ ලබා ගැනීම සුදුසු බවට කමිටුව විසින් අනුමත කරන ලදී. ඊළඟට 24 සඳහා සභාවේ අනුමැතිය ලබා ගත යුතුයි. හඳුනාගත් ව්‍යාපාරික ස්ථාන වලින් කසල බද්දක් අය කිරීම සම්බන්ධව ප්‍රධාන මහජන සෞඛ්‍ය පරීක්ෂක විසින් ඉදිරිපත් කර ඇති ලිපිය අපි මුදල් කමිටුව විදිහට අපේ සාමාජිකයින් සියලු දෙනා මගේ සභාපතිත්වයෙන් අංක 15 යටතේ සෞඛ්‍ය කමිටුවෙන් අපිට නිර්දේශ එවලා තිබ්බා . ඒ සභාපති හා කමිටුව විසින් ඉල්ලීමක් කරලා තිබ්බා. ඒ සම්බන්ධයෙන් තීන්දුවක් ගන්නට තමයි මේ මුදල් කමිටුවට යොමු කරලා මුදල් කමිටුව තීරණයක් ගත්තා හෝටල් වලින් මාසිකව රු.3000/- ක බදු මුදලකුත් බහු ජාතික සමාගම් යටතේ පාලනය වන සුපිරි වෙළදසැල් සදහා රු 5000.00 සියලූ වෙළඳසැල් ඒ කියන්නේ අපේ නගරයේ තියෙන සිල්ලර වෙළඳ සැල් නෙවෙයි food city cargills සහ බහු ජාතික සමාගම් වලින් පාලනය වන ආයතන වලින් රු.5000/- සියලුම බැංකු හා මූල්‍ය ආයතන වලින් රු.3000/- කුත් සමූහ ව්‍යාපාර අනුශාඛා තියෙන බණ්ඩාරවෙල නගරයේ විතරක් නෙවෙයි ප්‍රදේශයේ ලංකාව පුරා විහිදිලා තියෙන ශාඛාවන් තියෙන ආයතන වලින් රු.3000/- ක මුදලක් අයකර ගන්න. මේක තමයි එදා ඉදිරිපත් කරේ. මේ පිළිබඳව සභාවේ එකඟතාවය ඕනේ. මුදල් කමිටුව විසින් තීරණය කරා මේ අය කිරීම සම්බන්ධ වාර්තාවක් හදලා දෙන්න කියලා තියෙනවා. අය කරන ආයතන මොනවාද කියලා. ඒ වාර්තාව ඊළඟ සභාවට ඉදිරිපත් කරනවා . මේක හරියට කරොත් මූල්‍ය ආයතන බණ්ඩාරවෙල 34 කට 35 කට වැඩි ප්‍රමාණයක් තියෙනවා. ප්‍රධාන පෙලේ. Food city එකම ආයතනයක් පවත්වාගෙන යන food city 03 ක් තියෙනවා.ඒ වගේම හෙට අනිද්දා තව ආයතනයක් ආරම්භ කරනවා. බදුල්ල පාරේ. ඊළඟට සෑම ප්‍රදේශයකම ශාඛා තියෙනවා. රෙදි කඩ සහ අනෙකුත් ව්‍යාපාරික ස්ථාන 18 ක් හෝ 15 ක් කියෙනවා. මම හිතන්නේ මාසේට ලක්ෂ 02 ක විතර ආදායමක් අපිට මේ බද්දෙන් ගන්න පුළුවන් වෙයි. මේක තුළ සෞඛ්‍ය කමිටුවේ ගරු සභාපතිතුමන් සහ ඒ සාමාජිකයන්ට ස්තූතිවන්ත වෙනවා අදාළ නිළධාරීන් සාකච්ඡා කරලා මේ යෝජනාව ගෙනාපු එක ගැන. දැනට විශාල වියදමක් දරනවා කසල වැඩ සටහන වෙනුවෙන් කොම්පෝස්ට් වලින් ලැබෙන ආදායම විතරයි ලැබෙන්නේ. තෙල් වලට ලක්ෂ 08 ක් විතර යනවා. ඒකට හොඳ income එන ක්‍රමවේදයක් විදිහට මම දකිනවා. ඒක නිසා ඒ සඳහා ඔබගේ අනුමැතිය මේ සඳහා ලබාදෙන්න කියලා මම ගරු සභාවෙන් ඉල්ලා සිටිනවා.

2021.03.30 දින පැවති මුදල් කමිටු වාර්තාවේ අංක 16 යටතේ බණ්ඩාරවෙල නාගරික බල ප්‍රදේශයේ හදුනාගත් ස්ථාන වලින් කසල බද්දක් අයකිරිමේදි හෝටල් වලින් රු 3000.00 ක මුදලක්ද( ඔරියන්ට් හෝටලය, බණ්ඩාරවෙල හෝටලය) සුපිරි වෙළදසැල් සදහා රු 5000.00 ක මුදලක් ද, බැංකු සහ අනෙකුත් මූල්‍ය ආයතන වලින් රු 3000.00 ක මුදලක්ද,දිවයින පුරා ශාඛා පවතින වෙළද ව්‍යාපාර සමුහ ව්‍යාපාර අනුශාඛා සදහා ( fashion bug, CIB වැනි ආයතන) රු 3000.00 ක් බැගින් අයකිරිම සුදුසු බවටත් එසේම මෙය ගැසට් මගින් ප්‍රකාශ කිරිමට අවශ්‍ය කටයුතු කිරිම සුදුසු බවට මෙදින සභාවේ සිටි ගරු නියෝජ්‍ය නගරාධිපති එච්.එම්.මිත්‍රපාල හීන්කෙන්ද මහතා ඇතුලු නාගරික මන්ත්‍රීවරුන් වන නඩරාජා රගුපති මහතා, එච්.එම්.නවුෂාඩ් මහතා, ඒ.එල්.බන්දුල කරුණාරත්න මහතා ,ප්‍රියන්ත ලීලසේන කරුණාරත්න මහතා, පාලිත නිහාල් රූපසිංහ මහතා,එච්.ඒ.ගාමිණි සරත්චන්ද්‍ර මහතා,රුවන් අමිල කුමාර මහතා,මුදිතා ඒකනායක මහත්මිය, අනුර ජයසිංහ වත්තුහේවා මහතා, එල්.ඩබ්ලිව්.ලක්ෂ්මන් විජේසිරි මහතා, අඩෛයිකප්පන් ගනේෂන් මහතා, එම්.එම්.උදයංගනි මාරසිංහ මහත්මිය ,පී.පී.දේවිකා ලසන්ති මහත්මිය.ඩි.එම්.ඥාණවති මහත්මිය, විසින් තම තමන්ගේ අත් එසවීමෙන් එකගතාවය ප්‍රකාශ කල බැවින් ඒකමතිකව සභා සම්මත විය.

**ගරු නගරාධිපති ජනක නිශාන්ත රත්නායක මහතා** - අංක 4 යටතේ සංශෝධනයක් ඉදිරිපත් කරන්න ඕනි නාගරික සංවර්ධන අධිකාරිය විසින් අපවෙත පවරන ලද වැසිකිළිය සම්බන්ධයෙන් දැනට දිනකට රු.5000/- ක මුදලක් හෝ 6000/- ක මුදලක් අයකරගනිමින් පවත්වාගෙන යන්නේ ගිය සතියේ තමයි අවසාන ලිපි ටික ලැබුනේ. ඒ අනුව එය ටෙන්ඩර් කිරීමට තීරණයක් ගත්තා මම කපලා කෙටි අත්සනක් දාලා තියෙනවා. එදා මුදල් කමිටුවේ තීරණය කරේ 175,000/- ක මුදලක් හේතුව ඔහු පඩි නඩි ගෙවාගෙන යන නිසා තීරණය කරේ. 175,000/- ක් කියලා එය සංශෝධනය කරලා තියෙනවා.ඒ වගේම එකේ මම දැක්ක දෙයක් අපි මුදල් කමිටුව තීරණයක් ගත්තා ගරු මන්ත්‍රීතුමන්ලා මේ වැසිකිළිය දුන්නාම අපිට ටෙන්ඩර් කරු පස්සෙන් යන්න බෑ . මේ වැසිකිළියේ මුදල එකවර අය කරන්න කියලා. ඒ නිසා මුදලත් එක්ක ලොකු වටිනාකමක් තියෙන නිසා ප්‍රාදේශීය වශයෙන් නැතුව පත්තරේ ආර්ටිකල් එකක් දැම්මා නම් හොඳයි. ඒකට හේතුව විටිනාකම එක්ක ගත්තාම ප්‍රාදේශිය වශයෙන් නැතුව කවුරු හරි ඉන්නවා නම් ඒ අවස්ථාව ලබා දෙන්න ඕනි මුදලත් එක්ක ගණන් හදපුවාම සහ මුදල බලපුවහම සාමාන්‍යන් ලක්ෂ 40 ක විතර ගණුදෙනුවක් වෙනවාත පඩි නඩි ගෙවීම සහ අනෙකුත් ඒවා එක්ක. ඒක නිසා ප්‍රාදේශීය වශයෙන් ඉවත් කරලා ඒකට දිවයිනට ඒක දාන එක හොඳයි කියලා. මම හිතනවා සංශෝධනයක් කරාට ප්‍රශ්ණයක් නැහැනේ. ප්‍රාදේශීය වශයෙන් දිවයින පුරා කියලා පොඩි ආර්ටිකල් එකක් දාන්න වෙනවා ගිවිසුම එක්ක. ඒ විදිහට අපි ඒක කරමු.

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා** :- ගරු නගරාධිපතිතුමා මේකේ පොඩි සංශෝධනයක් කරන්න ඕනි මුළු වාරික ගාන......

**ගරු නගරාධිපති ජනක නිශාන්ත රත්නායක මහතා :-** ඒක සම්පූර්ණයෙන් ගෙවිය යුතුයි මන්ත්‍රීතුමා

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා :-** ඒක මේකේ වැරදියි. අපි කතා වුනා කමිටුවේ දෙවන ටෙන්ඩර් කරුට දෙන්න.....

**ගරු නගරාධිපති ජනක නිශාන්ත රත්නායක මහතා :-** සම්පූර්ණ මුදලම ගෙවන සහ අපි මේ ටෙන්ඩරය ලබන මාසේ දානවා නම් දෙසැම්බර් 31 ට මාස ගානයිනේ තියෙන්නේ. අපි ලබන අවුරුද්ද අවසාන වෙනකම්ම ටෙන්ඩර් එක දෙනවා. එතකොට ලොකු ගාණක් එනවා අපිට. මේ පස්වෙනි මාසේ ඉදලා 12/31 වුනොත් 5/31 නැතුව 12/31 වෙනකම් අවුරුදු 1 ½ සම්පූර්ණ ලක්ෂ 30 ක් 40 ක් නගර සභාවට එනවා. ගලි treatment plant එකක් ගහමු කියලා අපි තීරණයක් ගත්තනේ ලබන අවුරුද්දේ 2022.12.31 වෙනකම් agreement එක වලංගුයි කියලා තියෙනවා.

**ගරු නාගරික මන්ත්‍රී අනුර ජයසිංහ වත්තුහේවා මහතා** :- ගරු නගරාධිපතිතුමනි මට හිතෙන්නේ ගිවිසුමක් පිළිබඳ තීරණය මම හිතන්නේ අවුරුද්දක් ඇතුළත දාන්න ඕනේ.මේ කටයුතු කරගෙන යනකොට සභාවට යෝජනා කරා ජූනි මාසේ 01 ඉදලා තමයි ඔය කටයුත්ත කරන්න වෙන්නෙ ලබන මාසේ කරන්න වෙන්නේ නැහැ. මාස හය වෙනකොට අවුරුදු ½ නේ. එතකොට ඊළඟ අවුරුද්දට අලුත් කරන්න. කරගෙන යනකොට............

**ගරු නගරාධිපති ජනක නිශාන්ත රත්නායක මහතා** :- අපි එකවර අය කිරීමක් කරනවානේ.

**ගරු නාගරික මන්ත්‍රී අනුර ජයසිංහ වත්තුහේවා මහතා** :- ඒක මාස 06 කට ගන්න. අපි අවුරුද්දකටනේ ගණන් හදලා තියෙන්නේ. ඒක දෙකට බෙදලා ගන්නවා. එතකොට අවුරුද්දකට දුන්නොත් ඒ ආදායම එහෙම බලලා අපිට ටෙන්ඩර් දාන්න පුළුවන් දෙසැම්බර් මාසේ ඉවරයිනේ 10 % ක් වැඩි කරලා ඊළඟ අවුරුද්දේ ටෙන්ඩර් දාන්න පුළුවන් තරඟකාරීත්වයක් එනවා මම නම් හිතන්නේ සාර්ථකත්වය තියෙන්නේ සභාවට ආදායමක් ගන්න ඕනි නම් මාස 06 ක් ඉදිරියට ටෙන්ඩර් කරලා ඊට පස්සේ ආය ජනවාරී මාසේ ටෙන්ඩර් කැඳවමු.

**ගරු නගරාධිපති ජනක නිශාන්ත රත්නායක මහතා** :- ගරු මන්ත්‍රීතුමා මෙතැන ගැටළුව තියෙන්නේ ඒ පුද්ගලායාටම තමයි මෙතැන අපි බස් ස්ටෑන්ඩ් එකේ මුර කරුවන්ට සහ අනෙකුත් අයට ගෙවීම කරන්න වෙන්නේ මේ පුද්ගලයාටමයි.මේ සඳහා මේ යුනිෆෝම් එක අන්දන්න කියලා තියෙනවා. මහා නගර සභාවේ දැන් වෙලා තියෙන්නේ ගන්න කෙනාට මාස 06 කට අරගෙන කරන්න සිකියුරිටිලා ගන්න කියපුවහම ඒ පුද්ගලයාට ඒක කරන්න බැරි වෙයි. ඉන්න කෙනෙක් හරි මේකට ගලපා ගන්න එපැයි. යම් කාල සීමාවකට ඒක නිසා අපිට අවුරුද්දකට 1 ½ කට යන්න ගිවිසුම් ගතවීමේ හැකියාවක් තියෙනවා. කොන්දේසි වලට යටත්ව ඒක කරමු.

**ගරු නාගරික මන්ත්‍රී අනුර ජයසිංහ වත්තුහේවා මහතා** :- මගේ අදහස තිබ්බේ ඒ සියලුම දේවල් යුනිෆෝම් දෙන එක හරි මොනවා හරි ඒ කාල සීමාවට ඉවර වුනාට පස්සේ ආය ජනවාරී මාසේ 01 වෙනිදාට දෙමු. දැනට පටන් ගන්නනේ යන්නේ. අපි මාස 06 කින් පටන්ගෙන අපි බලමු මේකේ ආදායම් තත්ත්වය මොකද කියලා ආදායම් තත්ත්වය බලලා වැඩියෙන් තියෙනවානම් ඊට පස්සේ තව ටිකක් වැඩි කරලා 10 % ක් වැඩි කරලා දෙමු. ඒක සාර්ථකයි. සභාවට ආදායමක් එනවා නගරාධිපතිතුමා කමක් නැහැ සභාවේ කැමති තීන්දුවක් ගන්න.

**ගරු නාගරික මන්ත්‍රී නඩරාජා රගුපති මහතා** :- ගරු නගරාධිපතිතුමනි මෙතුමා කතා කරපු පරිදි අපිට ඉඩකඩ තියෙනවානම් අවුරුදු 1 ½ ට යන්න බාධාවක් නැත්තම් කිසි ප්‍රශ්ණයක් නැහැ. නැත්තම් මාස 6ක් අවුරුද්දෙන් ½ ක් දීලා ඒ පුද්ගලයාටම නැවත දෙනවා නම් 10 % ක් වැඩි කරලා ඒ පුද්ගලයාටම දෙන ක්‍රමවේදයක් අපිට තියෙනවා නම්

**ගරු නාගරික මන්ත්‍රී අනුර ජයසිංහ වත්තුහේවා මහතා** :- ඒක කරන්න පුළුවන්

**ගරු නගරාධිපති ජනක නිශාන්ත රත්නායක මහතා** :- ප්‍රශ්ණය තියෙන්නේ අපි පළවෙනි අවුරුද්දේ දීලා අපිට තීරණයක් ගන්න පුළුවන් ඉදිරියටත් මෙයාට දෙනවාද කියන එක ගිවිසුම්ගත වෙන්න කලින් කමිටුවට දාලා 10 %ක් වැඩි කරනවාද 20 % ක් වැඩි කරනවාද කියන එක ගැන අපිට තීරණය කරන්න පුළුවන් ඉස්සෙල්ලා ගිවිසුම මේ කාළ සීමාවට අපි දැන් පත්තර දැන්වීම දාන්න.....

**ගරු නාගරික මන්ත්‍රී නඩරාජා රගුපති මහතා** :- අපි පත්තර දැන්වීම දානකොට අවුරුද්දක්.......

**ගරු නගරාධිපති ජනක නිශාන්ත රත්නායක මහතා** :- අපි අවුරුද්දකට කියලා දාමු

**ගරු නාගරික මන්ත්‍රී නඩරාජා රගුපති මහතා** :- අවුරුද්දකට කියලා දැම්මොත් ඊළඟ අවුරුද්දේ.....

**ගරු නගරාධිපති ජනක නිශාන්ත රත්නායක මහතා** :- ප්‍රසම්පාදන නීතියේ තියෙන දිනයට හා මහා නගර සභා ආඥා පණතේ තියෙන කරුණු බලලා කරන්න වෙනවා.

**ගරු නාගරික මන්ත්‍රී නඩරාජා රගුපති මහතා** :- ගැටළුවක් පැන නඟින්නේ නැතුව කරොත් හොඳයි කියලා කියනවා.

**ගරු නාගරික මන්ත්‍රී බන්දුල කරුණාරත්න මහතා** :- නාගරික සංවර්ධන අධිකාරියෙන් අපිට ලැබිලා මාස 02 ක් 03 ක් වෙනවා. හැබැයි එතැන ප්‍රශ්ණ ටික විසදන්න ඕනි අනිවාර්යෙන් ටෙන්ඩර් කරන්න ඉස්සර වෙලා ගිය මාසේ තමයි නීත්‍යානුකූලව පැවරුවේ මම හිතන්නේ යම් යම් යෝජනා ඉදිරිපත් කරලා තියෙනවා. මුදල් කමිටුවෙන් තීරණය කරලා තියෙන ගලි treatment plant එකක් සාදන්න. ඒකට අපිට මුදලක් වැය වෙනවා.මම යෝජනා කරනවා අපිට නීත්‍යානූකූලභාවයක් තියෙනවා නම් අවුරුදු 1 ½ කාලයකට දීලා ඒ ලැබෙන මුදල් අපි වියදම් කරලා එතැන තියෙන අඩුපාඩු හදමු කියලා මම කියනවා.

**ගරු නගරාධිපති ජනක නිශාන්ත රත්නායක මහතා** :- සභාවේ එකඟතාවය අවුරුදු 1 ½ ට යනවා. ගිවිසුම් නීතිය යටතේ මම සිදු කරන්නම්. අවුරුද්ද නම් දෙන්න පුළුවන් දෙන්නේ අවුරුද්දකට පමණයි. අපි අවුරුද්දකට මුදල ගත්තා නම් අවුරුද්දක් ගිවිසුමකට යන්න පුළුවන් අපි බලමු අවුරුද්දකට යන්න පුළුවන් නම් අවුරුද්දකට යමු. අවුරුදු 1 ½ ට යන්න පුළුවන් නම් ආණ්ඩුකාරතුමාගේ අනුමැතියට යටත්ව හරි 1 ½ ට ඒ විදිහට කරමු. සභාව එකඟද අවුරුද්දට හෝ 1 ½ ට යනවා නම් දීර්ඝ කාලීනව යනවා ආණ්ඩුකාරතුමාගේ අනුමැතියට යටත්ව මේක කරන්න පුළුවන්.

නාගරික සංවර්ධන අධිකාරියට අයත්ව තිබී මහා නගර සභාවට පවරා දුන් ප්‍රධාන බස් නැවතුම්පල පොදු වැසිකිළිය ඉදිරියට පවත්වාගෙන යාම සම්බන්ධයෙන් වූ තීරණය පිළිබඳව ගරු නාගරික මන්ත්‍රීවරුන් වන එල්.ඩබ්ලිව්.ලක්ෂ්මන් විජේසිරි මහතා , අනුර ජයසිංහ වත්තුහේවා මහතා , නඩරාජා රගුපති මහතා , බන්දුල කරුණාරත්න මහතා විසින් අදහස් ප්‍රකාශ කරන ලදී. මෙම තීරණයේ අවම ලංසුව ලෙස රු. 250000/- ලෙස කමිටු වාර්තාවේ සඳහන්ව තිබුනද එය රු. 175000/- ලෙසට සංශෝධනය විය යුතු බවත් මෙම වැසිකිළිය ප්‍රසම්පාදනය කිරීමේදී ප්‍රාදේශීය වශයෙන් නොව මුළු දිවයිනටම බල පැවැත්වෙන පරිදි ප්‍රසම්පාදන දැන්වීම පලකිරීම සුදුසු බවටත් එසේම ප්‍රසම්පාදන කිරිමට මෙම වර්ෂය තුළ රජයේ මුදල් වර්ෂයකට අනුව තව ඉතිරිව ඇත්තේ මාස 06 ක පමණ කාළයක් බැවින්, 2022.12.31 දින දක්වා වසර 1 ½ ක කාළයක් සදහා මෙම වැසිකිලිය ප්‍රසම්පාදනය කිරිමටත් වසරක කාළයක් අභිබවා යන බැවින්, ඒ සදහා ඌව පළාත් ගරු ආණ්ඩුකාරතුමාගේ අනුමැතිය ලබාගෙන ප්‍රසම්පාදන නීතීරීති අනුව කටයුතු කිරීම සුදුසු බවටත් එසේම වැසිකිළිය ලබා ගනු ලබන ටෙන්ඩර් කරු ලබා ගන්නා මුලු කාලයටම අදාල සම්පුර්ණ මුදලම සභාව වෙත මුල් මාසයේදිම ගෙවිය යුතු බව ටෙන්ඩර් කරු වෙත දැන්වීම සුදුසු බවටත් මෙදින සභාවේ සිටි ගරු නියෝජ්‍ය නගරාධිපති එච්.එම්.මිත්‍රපාල හීන්කෙන්ද මහතා ඇතුලු නාගරික මන්ත්‍රීවරුන් වන නඩරාජා රගුපති මහතා, එච්.එම්.නවුෂාඩ් මහතා, ඒ.එල්.බන්දුල කරුණාරත්න මහතා ,ප්‍රියන්ත ලීලසේන කරුණාරත්න මහතා, පාලිත නිහාල් රූපසිංහ මහතා,එච්.ඒ.ගාමිණි සරත්චන්ද්‍ර මහතා,රුවන් අමිල කුමාර මහතා,මුදිතා ඒකනායක මහත්මිය, අනුර ජයසිංහ වත්තුහේවා මහතා, එල්.ඩබ්ලිව්.ලක්ෂ්මන් විජේසිරි මහතා, අඩෛයිකප්පන් ගනේෂන් මහතා, එම්.එම්.උදයංගනි මාරසිංහ මහත්මිය ,පී.පී.දේවිකා ලසන්ති මහත්මිඑම්.ඥාණවති මහත්මිය, විසින් තම තමන්ගේ අත් එසවීමෙන් එකඟතාවය ලබා දෙන ලදී.

**ගරු නගරාධිපති ජනක නිශාන්ත රත්නායක මහතා** :- මුදල් කමිටුවේ 29 පිටුවේ - මාසික කඩ කුලිය ගෙවීම පැහැර හරින විටෙකදී අය කරනු ලබන 10% ක අතිරේක දඩ මුදල් සම්බන්ධයෙන් විෂය නිළධාරී විසින් ඉදිරිපත් කර ඇති ලිපිය. මෙය බණ්ඩාරවෙල මහ නගර සභාව මඟින් දීර්ඝ කාලීනව කඩ බදු ලබා දීමේදී බදුකරුවන් වෙත ලබා දෙන බදු ගිවිසුමේ අඩංගු කොන්දේසියකි. එබැවින් බදු ගිවිසුම් සංශෝධනය කිරීම සඳහා මහ සභාවට ඉදිරිපත් කළ යුතු බැවින්, අදාළ ගිවිසුම් පිටපතක් සමඟ මහ සභා අනුමැතියට ඉදිරිපත් කිරීමට කමිටුව තීරණය කරන ලදි.

ගරු නගරාධිපති ජනක නිශාන්ත රත්නායක මහතා -මේකේ වෙන්නේ නියෝජ්‍ය නගරාධිපති තුමනි , මන්ත්‍රීතුමනි , බණ්ඩාරවෙල මහා නගර සභාවේ system එක කරන කොට සහ ගිවිසුමේ දාලා තියෙනවා කඩ කුලිය ඇරියස් වුනොත් 10% ක් ගන්න 31 වෙනිදාට කඩ කුලිය රු. 3000/- ක් ඇරියස් නම් කඩකුලිය 3300/- ඇරියස් කුලියක් ගෙවන්න ඕනි හැබැයි එහෙම නැතුව යම් පුද්ගලයෙක් රු.2000/- ක් ගෙව්වා නම් රු.1000/- කට පොලිය අය වෙන්නේ නැහැ. සම්පූර්ණ මුදලටම තමයි පොලිය හැදෙන්නේ රු.3000/- ට තමයි. ඒ පුද්ගලයාට මටත් අපේ බන්දු මන්ත්‍රීතුමා අපි දෙන්නාට මේ සිදුවීම වුනා. වරිපනම් වලින් එහෙමයි වරිපනම් අපි ජනතාව රු 850/- ක්ට 700/- ක් ගෙවලා ඉතුරු 150 ට නෙවෙයි 850/- ට දඩය වදිනවා. ඒක ප්‍රායෝගිකව මම දකින්නේ ජනතාවට 3000 , 2500, 5500 යි. ඒ 5500 ට දඩය වදිනවා. බැංකු වලින් කරන ක්‍රමවේදය යන්නේ මම දැක්කා. ලැයිස්තු ගත්තහම ලක්ෂ ගණන් කඩකුලී ඇරියස් වෙච්ච මිනිසුන්ගෙන් මම දැක්කා 10%ක් තියෙන්නේ පොළිය. මේ මිනිස්සු ලොකු ගැටළුවකට මුහුණ පානවා සාමාන්‍යයෙන් කඩ වහලා තියෙන ඒවගේත් 10 % පොළිය තමයි කඩකුලි වලින් දෙගුණයක් ගෙවන්න වෙලා තියෙන්නේ මේක ජනතාවට ලොකු අපහසුවක්. මම හිතන්නේ බැලන්ස් එකට විතරක් පොළිය ලැබුණාම ඇති. මේ ගිවිසුමේ සඳහන් වුනා නම් හොදයි. වරිපනම් හරි කඩකුලී වෙන්න පුළුවන් රු.3000/- ක් තියෙනවානම් 2000/- ක් ගෙවලා 1000/- ක් 1000/- මුදලට 10% ගත්තාට ප්‍රශ්නයක් නැහැනේ. 3000/- ගන්නවා කියෙන්නේ අපි වැරදියි. ඒකට සාධාරණයක් වෙන එක හොඳයි කියන එක තමයි මගේ මතය මුදල් කමිටුවේ අපි සාකච්ඡා කරා ගිවිසුමේ කොන්දේසිය වෙනස් කරන නිසා මහා සභාවේ එකඟතාවය ගන්න ඕනි ගිවිසුම කොන්දේසි වෙනස් කරන්න සභාවේ එකඟතාවය ඕනි මුදල් කමිටුවට. ඇත්තටම අපේ මන්ත්‍රීවරු සහභාගී වෙන නිසා අපි සාකච්ඡා කරපු නිසා අපි තීන්දු තීරණ අරගෙන සභාවේ අනුමැතිය ගත යුතු දේවල් සභාවට දාලා අනුමැතිය ගන්න තීරණය කරලා තියෙන්නේ . ඒකට ඔබතුමන්ලාගේ එකඟතාවය තියෙනවානම් හිඟ වෙන මුදලට පමණක් සමස්ථ මුදලට නෙවෙයි. හිඟ වෙන මුදලට පමණක් 10% ක මුදල අය කරගන්න කියලා ගිවිසුම සංශෝධනය කිරීමත් පරිගණක පද්ධතියේ වෙනස් කම් කිරීමට සභා අනුමැතිය ලබා ගත යුතුයි. මේ සඳහා සභාවේ අනුමැතිය ගන්න.

**ගරු නාගරික මන්ත්‍රී අනුර ජයසිංහ වත්තුහේවා මහතා** :- ගරු නගරාධිපතිතුමා මේ අදහස් හොඳයි. ඇත්තටම මම හිතන්නේ නගරාධිපතිතුමා ඔය ප්‍රශ්නේ කරගෙන යනකොට දැන් ඔබතුමාත් කීවා තව මන්ත්‍රීවරයෙකුටත් ඔය ප්‍රශ්නය ආවා කියලා දඩය ගහලා කියලා ඔය ක්‍රමවේදය කරගෙන ඉස්සරහට යනකොට ගෙවන්න හිටපු කට්ටිය ගෙවන්නෙ නැහැ. අපිට ඊළඟට මුහුණ දෙන්න වෙන ප්‍රශ්නය තමයි අතීතයට කොහොමද බලපාන්නේ කියලා මම ඔබතුමාගෙන් හරස් ප්‍රශ්නයක් අහනවා.

**ගරු නගරාධිපති ජනක නිශාන්ත රත්නායක මහතා** :- system එක වෙනස් කරගන්න වෙනවා.

**ගරු නාගරික මන්ත්‍රී අනුර ජයසිංහ වත්තුහේවා මහතා** :- දිනය කාල වකනානු මේ වාක්‍ය අනිවාර්යෙන් සඳහන් විය යුතුයි දින / කාලය සඳහන් කරේ නැත්තම් මේ ප්‍රශ්නය දුරදිග යනවා. ඇයි මේ ගොල්ලන්ට විතරක් අපිට නැද්ද කියලා ඔබතුමාටත් කියයි. අපිටත් කියයි. අනිවාර්යයෙන් දින කාල වකවානු සඳහන් කරන්න මේ දිනෙන් පස්සේ කියලා. එතකොට අපිට අතීතයට ප්‍රශ්න නැහැ.

**ගරු නගරාධිපති ජනක නිශාන්ත රත්නායක මහතා** :- ඒ එකඟතාවය තියෙනවානේ.සියලුදෙනා එකඟයි 05/31 දක්වා අදාළ මුදල අය කරගන්න වෙනවා 05/31 න් පසුව system එක වෙනස් කරලා ඒ අවශ්‍ය නිර්දේශ දාලා නාගරික කොමසාරිස් සහ මගේ අනුමැතිය දාලා මේ 05/31 දක්වා මේ සහනය ලැබෙන්නේ නැහැ 05/31 දක්වා ගෙවන්න තියෙන මුදල සැවොම ගෙවිය යුතුයි. ගිවිසුමේ කොන්දේසියට එකඟ වෙලානේ මේ කරේ.මේක අසාධාරණය කියලා දැකපු නිසා තමයි අපි මේක නිවැරදි කරන්නේ. නිවැරදි කරාට පසුව එතැනින් ඉදිරියට අපි මේ ක්‍රමවේදය පනවා 05/31 දක්වා අපි ඒ මුදල ගන්නවා.

**ගරු නාගරික මන්ත්‍රී අනුර ජයසිංහ වත්තුහේවා මහතා** :- තව එකක් නගරාධිපතිතුමා මුදල් කටයුත්තක් නිසා අපේ විෂයභාර ඇමතිතුමා නැති නිසා අපේ ආණ්ඩුකාරතුමාගේ අනුමැතිය ගත්තානම් අපිට පොඩි බේරුමක් තියෙනවා නගරාධිපතිතුමනි , මම යෝජනා කරනවා මේ කාරණාව ආණ්ඩුකාරතුමාට දාන්න 05/31 කියන එක ඊළඟට සභාවට දාලා දින කාල වකවානු දාලා 2021.05.31 කියලා දාන්න.

**ගරු නගරාධිපති ජනක නිශාන්ත රත්නායක මහතා** :- මේකට සභාවේ එකඟතාවය තියෙනවා

මුදල් කමිටු වාර්තාවේ අංක 29 මාසික කඩ කුලිය ගෙවීම පැහැර හරින විටකදී 10% ක අතිරේක දඩ මුදල ගෙවීම සම්බන්ධයෙන් විෂය නිළධාරී විසින් ඉදිරිපත් කර ඇති ලිපිය සම්බන්ධයෙන් ගරු නගරාධිපති ජනක නිශාන්ත රත්නායක මහතා , අනුර ජයසිංහ වත්තුහේවා මහතා විසින් අදහස් ඉදිරිපත් කරන ලදී. ඒ අනුව 2021.05.31 දින දක්වා මෙතෙක් කරගෙන ආ පිළිවෙලට කඩ කුලී අයකිරීම සුදුසු බවටත් 2021.05.31 දිනෙන් පසුව මෙම බදු මුදල් ලබා ගැනීමේදී ගෙවා ඇති මුදල අඩු කර ගෙවිමට ඉතිරිව තිබෙන මුදලට 10% ක දඩ මුදල ලබා ගැනීම සුදුසු බවටත්, ඒ අනුව ගිවිසුම සංශෝධනය කිරීම සුදුසු බවට මෙදින සභාවේ සිටි ගරු නියෝජ්‍ය නගරාධිපති එච්.එම්.මිත්‍රපාල හීන්කෙන්ද මහතා ඇතුලු නාගරික මන්ත්‍රීවරුන් වන නඩරාජා රගුපති මහතා, එච්.එම්.නවුෂාඩ් මහතා, ඒ.එල්.බන්දුල කරුණාරත්න මහතා ,ප්‍රියන්ත ලීලසේන කරුණාරත්න මහතා, පාලිත නිහාල් රූපසිංහ මහතා,එච්.ඒ.ගාමිණි සරත්චන්ද්‍ර මහතා,රුවන් අමිල කුමාර මහතා,මුදිතා ඒකනායක මහත්මිය, අනුර ජයසිංහ වත්තුහේවා මහතා, එල්.ඩබ්ලිව්.ලක්ෂ්මන් විජේසිරි මහතා, අඩෛයිකප්පන් ගනේෂන් මහතා, එම්.එම්.උදයංගනි මාරසිංහ මහත්මිය ,පී.පී.දේවිකා ලසන්ති මහත්මිය.ඩි.එම්.ඥාණවති මහත්මිය, විසින් තම තමන්ගේ අත් එසවීමෙන් එකඟතාවය ලබා දෙන ලදී.

**ගරු නගරාධිපති ජනක නිශාන්ත රත්නායක මහතා** :- ඒ අනුව මුදල් කමිටුවට සභා අනුමැතිය ලබා ගත යුතු එවා සභා අනුමැතිය ගත්තා.

**ගරු නාගරික මන්ත්‍රී පාලිත නිහාල් රූපසිංහ මහතා** :- ගරු නගරාධිපතිතුමනි ගවමස් ප්‍රවාහනය සම්බන්ධව සෞඛ්‍ය කමිටුවේදීත් කතා කරා ප්‍රධාන මාර්ගයට අමතරව දීලා තියෙනවා ඇත්තටම හපුතලේ ගව ඝාතකාගාරයක් නැහැ.

**ගරු නගරාධිපති ජනක නිශාන්ත රත්නායක මහතා** :- හපුතලේ සහ වැලිමඩ තියෙනවා.

**ගරු නාගරික මන්ත්‍රී පාලිත නිහාල් රූපසිංහ මහතා** :- හපුතලේ නැහැ කිව්වානේ. මම වගකීමෙන් කියන්නේ හපුතලේ නැහැ.

**ගරු නාගරික මන්ත්‍රී නඩරාජා රගුපති මහතා** :- ගුරුතලාවේ තියෙන්නේ

**ගරු නාගරික මන්ත්‍රී පාලිත නිහාල් රූපසිංහ මහතා** :- එහෙමනම් මේකේ හපුතලේ කියන එක අනිවාර්යෙන්ම අයින් කරන්න ඕනි.

**ගරු නගරාධිපති ජනක නිශාන්ත රත්නායක මහතා** :- කොමසාරිස්තුමා හරියට බලන්න හපුතලේ ගව ඝාතකාගාරයක් නැත්තම් ඒක අයින් කරන්න ගුරුතලාවේ තියෙනවා නම් වැලිමඩ නැත්තම් රූට් වල ප්‍රශ්නයක් තියෙනවා. ගුරුතලාව, වැලිමඩ, බණ්ඩාරවෙල, කියලා දාන්න.

**ගරු නාගරික මන්ත්‍රී පාලිත නිහාල් රූපසිංහ මහතා** :- ප්‍රධාන පාරේ ගවමස් ප්‍රවාහනය කරන්න කියලා අනිවාර්යයෙන් කරන්න ඕනි කියලා දාන්න වෙනවා.

**ගරු නගරාධිපති ජනක නිශාන්ත රත්නායක මහතා** :- බදුල්ල බණ්ඩාරවෙල ප්‍රධාන මාර්ගය කියලා දාන්නේ නැතුව මැදින් පාරක් දාලා කිතල් ඇල්ල හරහා බණ්ඩාරවෙල කියලා පර්මිට් එක ලියලි තියෙන්නේ. ඒක නැතුව ගැටළුව නිර්මාණය වුනේ එතැන. ඒක නිසා ප්‍රධාන මාර්ගය බදුල්ල බණ්ඩාරවෙල ප්‍රධාන මාර්ගය කියලා දාන්න.

**ගරු නාගරික මන්ත්‍රී අනුර ජයසිංහ වත්තුහේවා මහතා** :- අනිත් එක නගරාධිපතිතුමා බදුල්ලෙන් මස් ප්‍රවාහනය කරනවා කියන්නකෝ. ඒ පිළිබඳ අනුමැතිය දෙන්න ඕනි බදුල්ලේ නාගරික කොමසාරිස් නේද?

**ගරු නගරාධිපති ජනක නිශාන්ත රත්නායක මහතා** :- නෑ විකිණීමට කියපු ස්ථානය බණ්ඩාරවෙල මහා නගර සභාව එතකොට දැනට නිර්දේශ තියෙන්නේ බදුල්ල සිට ගව ඝාතකාගාර තියෙන්නේ මට මතක විදිහට හපුතලේ ගුරුතලාව සහ බදුල්ල ඒ තැන් වලට හරකා මරන්න අනුමැතිය දීලා තියෙනවා.

**ගරු නාගරික මන්ත්‍රී අනුර ජයසිංහ වත්තුහේවා මහතා** :- බදුල්ලේ හරකා මරනවා මස් කරනවා මස් කරනවා එතකොට අපි කොහොමද දන්නේ මේ හරකා මැරුවාද ? මස් කරාද? මේ අනුමැතිය දෙන්න ඕනි බදුල්ල මහා නගර සභාවෙන්

**ගරු නගරාධිපති ජනක නිශාන්ත රත්නායක මහතා** :- ගව ඝාතකාගාරය බදුල්ල මහා නගර සභාවට අයිතියි. බදුල්ල දිස්ත්‍රික්කයටම ගවමස් ගෙනියන්නේ එතැන ඉදලා. ගුරුතලාව හපුතලේ බදුල්ල තුනයි තියෙන්නේ.

**ගරු නාගරික මන්ත්‍රී අනුර ජයසිංහ වත්තුහේවා මහතා** :- ඒක තමයි මම අහන්නේ අපේ කොමසාරිස්තුමාට දෙන්න පුළුවන්ද?

**ගරු නගරාධිපති ජනක නිශාන්ත රත්නායක මහතා** :- අපි දෙන්නේ ප්‍රවාහනයට අවසරනේ

**ගරු නාගරික මන්ත්‍රී අනුර ජයසිංහ වත්තුහේවා මහතා** :- පුළුවන්ද එහෙම කරන්න. පුළුවන් නම් බලමු

**ගරු නගරාධිපති ජනක නිශාන්ත රත්නායක මහතා** :- අපේ මස් කඩේටනේ ගේන්න කියලා අනුමැතිය දෙන්නේ ප්‍රවාහනය සඳහා. අපි දෙන්නේ ගේන්න අවසරය.

**ගරු නාගරික මන්ත්‍රී බන්දුල කරුණාරත්න මහතා** :- ගරු නගරාධිපතිතුමා අපිට බලය තියෙන්නේ ප්‍රවාහනය සම්බන්ධ වගකීම අපි කියපු කිලෝ 5,6 බදුල්ලෙන් ගෙනාපුවහම කිලෝ 52 ක් ගේන්න බැහැනෙ කඩේට. කොමසාරිස්තුමාට බලය තියෙන්නේ ගේන ප්‍රමාණයට හා transport එකට අවසරය දෙන්න. 50 ක් තියෙනවා 52 ට අවසර දෙන්න බැහැනේ ගේන ප්‍රමාණය transport එකටයි.

**ගරු නගරාධිපති ජනක නිශාන්ත රත්නායක මහතා** :- එහෙත් ලිපියක් දෙනවා ගරු මන්ත්‍රීතුමා අපි අයිතිකාරයා තහවුරු කරන්න එපැයි. එතනින් නිදහස් කරන්න අනිවාර්යයෙන් බදුල්ලට නගර සභා බලපත්‍රයක් දෙන්න ඕනි නැත්නම් එහෙන් ගන්න බැහැ.

**ගරු නාගරික මන්ත්‍රී නඩරාජා රගුපති මහතා** :- ගරු නගරාධිපතිතුමා එහේ PHI චෙක් කරලා ඒගොල්ලන් certified කරලා මෙච්චර මස් ප්‍රමාණයක් තමයි දැනට transport කරන්නේ කියලා ඒ ගොල්ලෝ ලියුමක් දෙනවා. එතකොට transport පර්මිට් එක විතරයි අපි issue කරන්නේ අහවල් තැන සිට අහවල් තැන දක්වා කියලා

**ගරු නගරාධිපති ජනක නිශාන්ත රත්නායක මහතා** :- මේක බණ්ඩාරවෙල අලෙවිසැල දක්වා කියලා

**ගරු නාගරික මන්ත්‍රී නඩරාජා රගුපති මහතා** :- කිලෝ ගාණ වැඩියෙන් තිබ්බානම් ඒකත් ප්‍රශ්නයක් එහෙම තමයි වෙන්නේ

**ගරු නගරාධිපති ජනක නිශාන්ත රත්නායක මහතා** :- මම හිතන්නේ ඒ අනුව මුදල් කමිටුවේ තීරණ ක්‍රියාත්මක කිරීම සම්බන්ධයෙන්.......

**ගරු නාගරික මන්ත්‍රී ප්‍රියන්ත ලීලසේන කරුණාරත්න මහතා** :- ගරු නගරාධිපතිතුමා මහා නගර සභා ආඥා පනතේ අනවසර ඉදිකිරීමේ ඉවත් කිරීම ග්‍රේන්ච් පඩිපෙල ඇතුළු සියලු අනවසර ඉදිකිරීම් ඉවත් කිරීම කියලා තියෙනවා.

**ගරු නගරාධිපති ජනක නිශාන්ත රත්නායක මහතා** :- ඒක කර්මාන්ත කමිටුවේ හින්දා

**ගරු නාගරික මන්ත්‍රී ප්‍රියන්ත ලීලසේන කරුණාරත්න මහතා** :- අනිත් එක නගරාධිපතිතුමනි, ග්‍රේන්ච් පඩිපෙල දැඩි අවධානම් කියලා තියෙනවා.

**ගරු නගරාධිපති ජනක නිශාන්ත රත්නායක මහතා** :- ග්‍රේන්ච් පඩිපෙල අවට සිටින... කියන එක සංශෝධනය කරන්න මම හිතන්නේ නිළධාරීන්ට මම කියන්නේ මුදල් කමිටු තීරණ ක්‍රියාත්මක කිරීමේදී සභාව අනුමත විය යුතු දේවල් සභාවේ අනුමැතියට ගන්නකම් ඉන්න අනිත් දේවල් කමිටු නිර්දේශ දුන්නාට පස්සේ වැඩ කටයුතු ආරම්භ කරන්න නැත්තම් ආය සභාවකින් අනුමැතියක් අවශ්‍ය නැහැ මේක බලතල පැවරීම නිළධාරීන් කියවන්න පළවෙනියට.බලය දීලානේ තියෙන්නේ සභාව මුදල් කමිටුවටද කර්මාන්ත කමිටුවටද සෞඛ්‍ය කමිටුවටද ඒ අනුව නිළධාරීන්ට එදත් මම කීවා බිල්පත් ගෙවනකොට ඉක්මනින් කරන්න වෙනවා මිනිස්සු වැඩ කරලා ඉවර වෙලා සල්ලි ඉල්ලන්නේ බඩු දීලා ඉවර වෙලා සල්ලි ඉල්ලන්නේ මුදල් කමිටු අනුමැතිය දීලා තියෙනවා නම් ඒ ගෙවීම් ටික කරන්න මම අත්සන් කරා කියන්නේ මම වගකීම අරගෙන ඉවරයි. සංශෝධනයක් තියෙනවානම් සභාවේ සංශෝධනය කරයි. හරියට නිලධාරීන් ඒ කටයුත්ත කරන්න. මුදල් කමිටුව සභාවේ අනුමැතිය ලැබුනා.

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා**:- නගරාධිපතිතුමා 32 සීවලී පාරේ බිලේ තිබ්බේ ලක්ෂ 42 යි. එදා බිල දාලා තිබ්බේ මෙතැන ලක්ෂ 49 වෙලා තියෙනවා. ඒක වුනේ කොහොමද එදා අපි cheque කරා ලක්ෂ 42 ක බිලක් දාලා තිබ්බේ ඒක නාගරික ඉංජිනේරු පවා අනුමත කරලා තිබ්බේ නැහැ.

**ගරු නගරාධිපති ජනක නිශාන්ත රත්නායක මහතා** :- මම හිතන්නේ ලක්ෂ 42 ද?

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා** :- ලක්ෂ 42 යි තිබ්බේ මම වගකීමෙන් කියන්නේ accountant මහත්තයා කැඳවලාම පෙන්නුවා.

**ගරු නාගරික මන්ත්‍රී අනුර ජයසිංහ වත්තුහේවා මහතා** :- සභාගත කරන්න නගරාධිපතිතුමා

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා** :- accountant මහත්තයා වග කියනවා. මම බිල දැක්කා සම්පූර්ණ ලක්ෂ 42 යි දාලා තිබ්බේ.

**ගරු නගරාධිපති ජනක නිශාන්ත රත්නායක මහතා** :- විනාඩියක් දෙන්න

**ගරු නාගරික මන්ත්‍රී එච්.එම්.නවුෂාඩ් මහතා** :- 42 ද තියෙන්නේ

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා** :- 49 උනේ කොහොමද?

**ගරු නාගරික මන්ත්‍රී අනුර ජයසිංහ වත්තුහේවා මහතා** :- මම යෝජනා කරනවා ඒ බිල්පත ගෙනල්ලා සභාගත කරලා නාගරික ඉංජිනේරුතුමාගේ නිර්දේශය තියෙනවානම් ගෙවීමට කටයුතු කරන්න කියලා මම යෝජනා කරනවා.

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා** :- නිර්දේශය එදා තිබ්බේ නැහැ

**ගරු නගරාධිපති ජනක නිශාන්ත රත්නායක මහතා** :- vat සමඟ ලක්ෂ 49

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා** :- බිල කෝ?

**ගරු නාගරික මන්ත්‍රී අනුර ජයසිංහ වත්තුහේවා මහතා** :- බිල්පත ඕනේ. ඕක නම් ලියලා දෙන්න පුළුවන් බිල්පත ගෙන්නන්න නගරාධිපතිතුමා

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා** :- නාගරික ඉංජිනේරු සීල් එක විතරයි ගහලා තිබුනේ. එයා බිල බලලාවත් තිබ්බේ නැහැ. මේක අනිවාර්යෙන් බලලා ගෙවන්න සීවලී පාරේ......

**ගරු නගරාධිපති ජනක නිශාන්ත රත්නායක මහතා** :- ඔබතුමාලා කිව්වත් නැතත් ඒ ගාන ගෙවන්න එපැයි. නිළධාරීන් බලලා ගෙවන්නේ

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා** :- නගරාධිපතිතුමා ඒක ගෙවන්න ඕනි. එහෙනම් මුදල් කමිටුවක් ඕනේ නැහැ අනුමත කරන්න.

**ගරු නගරාධිපති ජනක නිශාන්ත රත්නායක මහතා** :- එදා බිල බැලුවා.

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා** :- මුදල් කමිටුවේ සාමාජිකයෙක් හැටියට වගකිව යුතු සභාපතිතුමා හැටියට ඔබතුමා අනුමත කරලා මේ බිල ගෙවන්න කියනවා නම් අපිට අදාල නිර්ණායක ඕනි ගෙවන්න. මොකද මම මේක කියන්නේ නැතුව හිටියේ. නමුත් මම මේක දැන් කියනවා. එදා මේ තියෙන්නේ පළවෙනියට දුන්න මුදල් කමිටුවේ agenda එක මේ දෙවෙනියට දුන්න agenda එක මම වගකිව යුතු මන්ත්‍රීවරයෙක් හැටියට හැමදාම date stamp එක ගහලා තමයි මම මේක ගන්නේ. විනාඩි 10 ක් ගියේ නැහැ agenda එක මාරු කරා. මේ තියෙන්නේ මේකේ අයින් කරා 28 ට පහළ ඔක්කොම අයින් කරා. ඔබතුමා දන්නවා මම පැය ½ කට කලින් එන්නේ මේ ටික කියවගන්න එදාට තියෙන දේ හම්බවෙන්නේ එදානේ. කලින් දවසේ හම්බවෙනවා නම් කියවගන්න තිබුනා මම කියන්නේ නැහැ මේකේ හොර වැඩ වෙනවා කියලා කියන්නේ නැහැ. ප්‍රශ්නය තියෙන්නේ 28 න් පහළ තියෙන සියලුම දේ අයින් කරා 4 ක් අයින් කරා. අයින් කරපු agenda එකේ තමයි තිබ්බේ. සීවලී පාර ගෙවීම් බිල තිබුනේ. මේ තියෙන්නේ සීවලී පාර ව්‍යාපෘතියේ ගෙවීම සම්බන්ධයෙන් විෂය නිළධාරී විසින් ඉදිරිපත් කර ඇති ලිපිය. නමුත් මේක ඒ agenda එකෙන් අයින් කරලා මුදල් කමිටුව ඉවර වෙන්න අවසානයේ ඊළඟ බිල දානවා. මේ බිල ගෙවන්න ඕනි කිව්වා. ඔබතුමා ගරු නගරාධිපතිවරයා හැටියටත් කමිටුවේ සභාපතිවරයා හැටියටත් ඔබතුමාගේ වචන පිළිගන්න ඕනේ. නමුත් මට මම මන්ත්‍රීවරයෙක් හැටියට මට සැකයක් මතුවුන නිසා තමයි බිල බලලා දාන්න ඕනි නිසා බිල check කරා ලක්ෂ 42 යි ගෙවන්න තිබුනේ. බිලේ නාගරික ඉංජිනේරු තුමාගේ සීල් එක පමණයි ගහලා තිබුනේ. සීල් එක ඔෆිස් එකේ තියෙන්න ඇති. මම කතා කරලා පෙන්නුවා නාගරික ඉංජිනේරු තුමාගේ සිල් එක විතරයි තිබුනේ. ඔබතුමාට පෙන්වන්න ඕනි නිසා සීල් එක ගහලා තිබ්බා. අපි මෝඩයෝ නෙවෙයිනේ ලක්ෂ 42 ක්. ඒක නිකං අපිව ගොනාට අන්දන්න ඕනි නැහැ. මම accountant මහත්තයාට කිව්වා මේකේ සීල් එකවිතරයි දීලා තියෙන්නෙ. Agenda එකෙන් අයින් කරලා පස්සේ අවසන් මොහොතේ දැම්මේ මම සැක හිතිලා මෙතෙන්ට ආවේ. ඒක සම්පූර්ණ කරන්න ඒ වෙලාවේ නාගරික ඉංජිනේරුතුමාට දුරකථන ඇමතුමක් ගත්තා. එතුමා බිල බලලාවත් තිබ්බේ නැහැ.එතුමාගේ වැරැද්දක් නෙවෙයි. එතුමා දුරකථනයෙන් කීවා හදන්න කීවා බිල සම්පූර්ණ නැහැ. මුදල් කමිටුවෙන් ඔබතුමා අපි අනුමැතිය දීලා තියෙන්නේ. ටිකක් තව හදන්න තියෙනවා හදලා ඉවර වුනාට පස්සේ තමයි දාන්න වෙන්නෙ. ඒක අවුලක්නේ අපි නිකං මෝඩයෝ වගේ ඇවිල්ලා. හරි තීන්දුවක් තියෙන්න ඕනි මුදල් කමිටුවේ මේක 42 දැන් ලක්ෂ 49 වෙන්නබැහැනේ. ඒකයි මම කියන්නේ.

**ගරු නගරාධිපති ජනක නිශාන්ත රත්නායක මහතා** :- ගරු මන්ත්‍රීතුමා අපි මෙහෙම කරමු. මේ සීවලීපාර සහ 5,2 block එක කියන දෙක තියෙනවානේ ඇත්තටම බිලක් දුන්නාම ඒකේ තියෙන මෙටීරියල්ස් අපි දන්නේ නැහැ. ඔබතුමා අපි එදා පිළිගත්තානේ. අපි ටෙක්නිකල් ඔෆිසර්ස්ලා ඉංජිනේරුවෝ නෙවෙයි. අපි තියෙන රෆ්ලි එමවුන්ට් එකට තමයි............

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා** :- ඔබතුමාගෙන් වචනය ආවා අපි ඉංජිනියර්ස්ලා නෙවෙයි

**ගරු නගරාධිපති ජනක නිශාන්ත රත්නායක මහතා** :- ගරු මන්ත්‍රීතුමා මම 29 බණ්ඩාරවෙල හිටියේ නැහැනේ. මම 30 උදේ ආවේ. මම කියලා තියෙනවා අදාල නිර්දේශ අනුමැතියවල් නැතුව ෆයිල් දාන්න කියලා. මේ ෆයිල් 03 ම අයින් කරලා තියෙන්නේ මම මිනිට් කරලා නැහැ. මම මුදල් කමිටුවට දාන්න කියලා නැහැ. මම මිනිට් කරනකම් දාන්න එපා කියලා තියෙන්නේ මම කියලා තියෙනවා. අපිට ඉස්සරවෙලා දවසේ න්‍යාය පත්‍රයේ කොළයක් දෙන්න කියලා. එතකොට මම කියන්නේ හැම කමිටුවකටම යන ලිපි ටික කමිටුවේ මන්ත්‍රීවරු දැනගන්න ඕනි. මේක තමයි යන්නේ. එතකොට අයිතියක් තියෙනවා මට ඒක ඇවිල්ලා බලලා කමිටුවේ නිළධාරීන් ඉදිරියේ කියනවා මේකේ තියෙන ගැටවව මොකද්ද ෆයිල් එක බලන්න. ඒ ක්‍රමවේදය යන්න කියලා තමයි මම නිළධාරීන්ට කියලා තියෙන්නේ ඒක එක සැරේ ගෙනල්ලා මට කියලා මිනිට් කරලා මම දාපූ ගමන් මම දන්නෙත් නැහැ මන්ත්‍රීවරු දන්නෙත් නැහැ. සභාවට ඇවිල්ලා අපි අසරණ වෙනවා මේක ඇවිල්ලා කෝටි ගාණක වැඩක්. මොනවා වුනත් මේක ගෙවන්න ඕනි.

**ගරු නාගරික මන්ත්‍රී අනුර ජයසිංහ වත්තුහේවා මහතා** :- ගරු නගරාධිපතිතුමා අපි සභාවේ තීරණයක් ගත්තා ඔබතුමා කිව්ව කාරණා ටික කරන්න කියලා සභාවේ තීරණයක් ගත්තා තීරණය අරගෙන තමයි නිළධාරීන්ට කීවේ. ඉතින් ඒ කටයුත්ත ඒ ආකාරයෙන් සිද්ධ වෙන්නේ නැති නිසා ඒ ගැන විනයානුකූලව නීත්‍යානූකූලව කටයු කිරීම ඔබතුමාගේ වගකීමක්. අනිත් කාරණාව මේ මුදල් කමිටු වාර්තාව අපි මුදල් කමිටුවේ නැහැ. මෙතුමා හිටපු නිසා කතා කරා දැන් මුදල් කමිටු වාර්තාව මෙතනට දැම්මාම ලක්ෂ 42 ක කමිටුවට දාලා ලක්ෂ 49 ගෙවන්න වාර්තාවට දැම්මාම මම හිතන්නේ වගකීමෙන් යුතුව ඔබතුමා තමයි මේ කමිටු වාර්තාව අත්සන් කරන්නේ ඔබතුමා තමයි කමිටු වාර්තාව අත්සන් කරන්නේ.

**ගරු නගරාධිපති ජනක නිශාන්ත රත්නායක මහතා** :- ගෙවීම කිරීම සහ නිර්දේශය ලක්ෂ 42, 3 ලක්ෂ හැට නව දාහයි.

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා** :- ඔබතුමා මට පෙන්වන්නකෝ

**ගරු නාගරික මන්ත්‍රී අනුර ජයසිංහ වත්තුහේවා මහතා** :- ලක්ෂ 42 යි ලක්ෂ 49 ගෙවන්න තියෙනවා කියන්නේ ගෙවන්න කියලා ගෙවන එක නෙවෙයි ප්‍රශ්නය තියෙන්නේ යන ක්‍රමවේදය ප්‍රශ්නය තියෙන්නේ.

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා** :- මුදල් කමිටුව කියන්නේ අපේ වැදගත්ම කමිටුව. ඒ කමිටුව තුළ සභාපතිතුමයි අදාළ මන්ත්‍රීවරු පස් දෙනයි තීරණයක් ගන්න කොට තීරණය 100% හරි වෙන්න ඕනි. අපි දැන් මේ කෑ ගහන්නේ ඇයි මේ. නිළධාරීන් නිවැරදි කරන්නනේ ඇත්තම කතාව ඒකනේ. නිළධාරීන් නිවැරදි කරන්නනේ අපි මේ කෑ කෝ ගහන්නේ වැඩේ හරියට කරන්න අපි අවුරුදු 5 ක් ඉදලා යයි.

**ගරු නාගරික මන්ත්‍රී අනුර ජයසිංහ වත්තුහේවා මහතා** :- යන්ඩ වෙන්නේ නැහැ තියෙන ඒවා විකුණලා තමයි ගෙවන්න වෙන්නේ

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා** :- නගරාධිපතිතුමා මම සභාවේ කියන්නේ මගේ දරුවෝ පල්ලා මම කියන්නේ මේක තිබ්බේ නැහැ මේකේ තිබ්බේ ලොකු ෆයිල් එකක්. ෆයිල් එකේ BOQ හදලා යටින් තිබ්බේ ලක්ෂ Accountant මහත්තයා සාක්ෂි දරනවා මේ එක බිලක්වත් තිබ්බේ නැහැ.

**ගරු නාගරික මන්ත්‍රී අනුර ජයසිංහ වත්තුහේවා මහතා** :- මේ ගැන ඔබතුමාලා අවධානය යොමු කරන්න.

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා** :- මේක ගෙවන්න අපි විරුද්ධ නැහැ. නමුත් අපි කියන්නේ නංගි පෙන්නලා අක්කා දෙන වැඩක්. ඒවා බැහැ. මුදල්නේ ගෙවන්නේ හරියට කරන්න. ඕනි මුදල් කමිටුවේ

**ගරු නගරාධිපති ජනක නිශාන්ත රත්නායක මහතා** :- ගරු මන්ත්‍රීතුමා අපි මේක මේ විදිහට කරමු. ඉංජිනේරු නිර්දේශ කරාට පස්සේ මුදල් කමිටුවට කන්ට්‍රැක් එකට අනුමැතිය දීලා ඉවරයි ගිවිසුම අත්සන් කරලා ඉවරයි. එතකොට මේක ගෙවන්න එපැයි. අපි කෝටි ගාණකින් වැඩි කරන්න අනුමත කරලා ගිවිසුම අත්සන් කරන්න අනුමැතිය දීලා ආය ගෙවන එක ගැන කලා කරනවා. ඉංජිනේරුතුමාගේ නිර්දේශය....

**ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා** :- ඒක හරි

**ගරු නාගරික මන්ත්‍රී අනුර ජයසිංහ වත්තුහේවා මහතා** :- ඉතින් නගරාධිපතිතුමා කමිටුවේදී 42 යි ගෙවන්න 49 යි.

**ගරු නගරාධිපති ජනක නිශාන්ත රත්නායක මහතා** :- ඒක තමයි එතකොට ඒ කට්ටියනේ ඒ ප්‍රශ්නය . ගන්නේ කෝටි ගාණක මුදල ගෙවන්න අනිවාර්යෙන් සභාවේ අනුමැතිය එපැයි ගෙවන්න යම් සංශෝධනයක් තියෙනවාද ඒක දාගත්තොත් ඇති මට.

**ගරු නාගරික මන්ත්‍රී එල්. ඩබ්ලිව්. ලක්ෂ්මන් විජේසිරි මහතා**:- නගරාධිපතිතුමා මේක මෙහෙමයි ඇත්තටම ඔබතුමා හරි මට ප්‍රශ්ණය තියෙන්නේ මේ පණතේ 28 වගන්තියේ තියෙන්නේ මහා නගර සභාවක මුදල් ගෙවීමේදී බලන්න අවසාන වශයෙන් සළකා බලන්නේ මුදල් කමිටුවට දාන්නේ අපිට ලක්ෂ ගාණක බිලක් එනවා නම් බිල සම්පූර්ණ කරලා ගෙව්වා නම් මේ වැඩේ ඉවරයිනේ නගරාධිපතිතුමා බිල සම්පූර්ණ කරලා අපිට ආවා නම් ඉවරයි. අවසාන වශයෙන් සළකා බලන්න මුදල් කමිටුවට දාන්න කියලානේ තියෙන්නේ. එතකොට අපි අනුමත කරන්නම්. එච්චරයි කරන්න ඕන.

**ගරු නගරාධිපති ජනක නිශාන්ත රත්නායක මහතා** :- මගේ වාර්තාව අනුව කමිටුව දාන්න.

**ගරු නාගරික මන්ත්‍රී නඩරාජා රගුපති මහතා** :- ගරු නගරාධිපති තුමා අපි ටෙන්ඩර් කරලා අවෝඩ් කරලා තියෙනවානේ . යම් කිසි ගාණකට ඊට වැඩිය අපි ගෙවනවානම් ප්‍රශ්නයක් ඒ තුළින් ගෙවනවා නම් මුදල් කමිටුවේ ක්‍රමවේදයක් තිබ්බා. මුදල් කමිටුවේ හැම බිලක්ම අපි දාලා ඒ ගෙවීම් කරනවා. සභාවටත් දාලා ඒක තිබුණ ක්‍රමවේදයක්. ඒ නිසා ඒක ප්‍රශ්ණයක් නෙවෙයි මෙතුමා සඳහන් කරන්නේ. මේ ෆිගර් එක වෙනස් වුනේ කොහොමද කියලා. 42 ක් දාලා 49 වුනේ කොහොමද කියලානේ එතුමා අහන්නේ.

**ගරු නගරාධිපති ජනක නිශාන්ත රත්නායක මහතා** :- මමත් ඒක පිළිගන්නවා. මම ඒ වෙලාවේ මුදල බැලුවේ නැහැ

(මන්ත්‍රීවරු කිහිප දෙනෙකු එකවර අදහස් ප්‍රකාශ කිරීම හේතුවෙන් හඬ පැහැදිලි නොමැත)

**ගරු නගරාධිපති ජනක නිශාන්ත රත්නායක මහතා** :- අපිට එන්නේ බිල්පත ඉංජිනේරුතුමා vat එක එකතු වුනාම 42 , 49 වෙනවා.

**ගරු නාගරික මන්ත්‍රී නඩරාජා රගුපති මහතා** :- ගාන වෙනස් වෙනවා නම් අතිරේක වැඩක් කරලා මේ ගැන ඉංජිනේරුතුමා හරියට නිර්දේශය දීලා තියෙන්න ඕන.

**ගරු නගරාධිපති ජනක නිශාන්ත රත්නායක මහතා** :- ඒ බිල්පත නැවත බලලා ගෙවීම් කරමු.

ගරු නාගරික මන්ත්‍රී එල්. ඩබ්ලිව්. ලක්ෂ්මන් විජේසිරි මහතා:- නැවත මේක මුදල් කමිටුවට දාලා අනුමත කරානම් හොඳයි කියලා මම යෝජනා කරනවා. සභාවේ සහ නිලධාරීන්ගේ දැන ගැනීම සඳහා මුදල් පිළිබඳ ස්ථාවර කමිටුව විසින් කලින් සළකා බලා මහා සභාවට වාර්තා කරන තෙක් මහා නගර සභාවක් විසින් කිසිම මුදල් පිළිබඳ කරුණක් සම්බන්ධයෙන් අවසාන වශයෙන් ක්‍රියා නොකළ යුතුය. එතකොට මුදල් කමිටුවේ සභාපතිතුමා කමිටුවේ සාමාජිකයින් පස්දෙනාට ලොකු වගකීමක් තියෙනවා ගරු නගරාධිපතිතුමා. ඒකයි ගැටළුව.

**ගරු නගරාධිපති ජනක නිශාන්ත රත්නායක මහතා** :- 28 වගන්තිය අනුව යම් සීමාවල් ටිකක් අපි අරන් තියෙනවා. සභාව සහ මුදල් කමිටුව සභාවේ ආවරණ අනුමැතියට යටත්ව ගෙවීම් කටයුතු කරන්න. ඔබතුමාලා සභාවේ අනුමැතිය දීලා තියෙනවා. ලක්ෂ 20 දක්වා ගෙවීම 10 දක්වා 5 දක්වා ගෙවීම් මේ ගැටළුව නිරාකරණය කරන්න ඕනි කාර්මික නිළධාරීන් ඉංජිනේරුතුමා සහ ගොනු පරීක්ෂා කරනු ලබන අය විසින් මුදල් කමිටුවට එන්න කලින් මෙන්න මේවගේ බිලක් තියෙනවා කියලා දැම්මා නම් අපිට බලන්න අවස්ථාවක් එපැයි. මම වුනත් බිලදාපුවහම බිල ගෙවන්න ඕනි. ඒකෙදී මුදල් කමිටුව කරන කට්ටිය පෙර දිනයේ න්‍යාය පත්‍රය වෙනස් කරන්නේ නැතුව තියෙන ක්‍රමවේදය හදන්න. පෙර දිනයේ න්‍යාය පත්‍රය හැදුවාට ප්සේ ආය මගේ ළඟට ගෙනල්ලා ඔළුව කහ කහ මේක දාන්න ඕනි අරක දාන්න ඕනි කිව්වාට ගන්නේ නැතුව තව මුදල් කමිටුවක් හරි තියලා ඒවා දානවා වැඩේ ඉවරයිනේ. කමිටු තියන්න එපා කියලා නැහැනේ. ඕන තරම් කමිටු තියන්න පුළුවන්නේ.

**ගරු නාගරික මන්ත්‍රී අනුර ජයසිංහ වත්තුහේවා මහතා** :- ඔව් නගරාධිපතිතුමා ඒක තමයි මමත් අදහස් කරේ මේ ශීර්ෂ යටතේ මුදල් ගෙවීමේ ප්‍රශ්ණයක් තියෙන නිසා නගරාධිපතිතුමා ඔබතුමා වගකීමෙන් කිව්වා ඔබතුමා බලන්නේ නැතුව අත්සන් කරා . ඒක නිසා ප්‍රශ්නයක් තියෙනවා වගකීම් පැහැර හැරීමත් එතනදී සිද්ධවෙලා කියලා. මට හැඟි යනවා.කෙසේ වෙතත් මේ ගෙවීම් කටයුත්ත ඊළඟ මුදල් කමිටුවට දාන්න. මුදල් කමිටුවේ නිර්දේශය සමඟින් සභාවට දාන්න කියලා මෙතුමාගේ යෝජනාව මම ස්ථීර කරනවා.

**ගරු නගරාධිපති ජනක නිශාන්ත රත්නායක මහතා** :- ගෙවීම කරන්න කියලා තියෙනවානම් වාර්තාවක් දාන්න මුදල් කමිටුවට ගෙවපු විදිය ඒ අනුව මුදල් කමිටුවේ කටයුතු ඉවරයි.

**ගරු නාගරික මන්ත්‍රී අනුර ජයසිංහ වත්තුහේවා මහතා** :- ඔබතුමා සභාවේ කැමැත්ත ගත්තේ නැහැ. සභා අනුමැතිය ගත්තේ නැහැ.

**ගරු නගරාධිපති ජනක නිශාන්ත රත්නායක මහතා** :- අවශ්‍ය නැහැ. කාරණා 02 කට සභාවේ අනුමැතිය ගත්ත තිබුණා අනිත් ටිකට මුදල් කමිටුවේ අනුමැතිය දීලා තියෙන්නෙ.

**ගරු නාගරික මන්ත්‍රී අනුර ජයසිංහ වත්තුහේවා මහතා** :- මුදල් කමිටුවේ එකඟතාවය දීලා සභාවේ....

**ගරු නගරාධිපති ජනක නිශාන්ත රත්නායක මහතා** :- මුදල් කමිටුවේ එකඟතාවට ලක්ෂ්මන් මන්ත්‍රීතුමා සහ ගනේෂ් මන්ත්‍රීතුමා නියෝජ්‍ය නගරාධිපතිතුමා බන්දු මන්ත්‍රීතුමා නවුෂාඩ් මන්ත්‍රීතුමා සහ මමනේ ඉන්නේ ලක්ෂ්මන් .මන්ත්‍රීතුමා අපි කියපු ටික ඒ විදිහටම දාන්න එච්චරයි.

**ගරු නගරාධිපති ජනක නිශාන්ත රත්නායක මහතා** :- මුදල් කමිටුවේ එකඟතාවය තියෙනවා. සභාවට දාලා තියෙන කරුණු ටික දාලා සභාවේ එකඟතාවය ලබා ගත්තා අනිත් කාරණා සම්බන්ධයෙන් මුදල් කමිටුව අපි එකඟතාවය දීලා තියෙනවා. ඒවායේ ප්‍රශ්න සහගත තැන් තිබුනා ඒවා නිවැරදි කරා

2021.03.30 දින පැවති මුදල් හා නීතී සම්පාදනය පිලිබද ස්ථාවර කමිටු වාර්තාව සභාව හමුවේ තබන ලදුව,මෙම වාර්තාවේ අංක 04, අංක 24, අංක 29 සහ අංක 16 කසල බදු අයකිරිම යන නිර්දේශයන් සම්බන්ධයෙන් සභාවේ එකගතාවය ලබා ගන්නා ලදි.මෙම කමිටු වාර්තාවේ අංක 08 කාරණය සම්බන්ධයෙන් ගරු නාගරික මන්ත්‍රී අඩෛයිකප්පන් ගනේෂන් මහතා විසින් අදහස් ඉදිරිපත් කරන ලදි.එසේම අංක 16 ගවමස් ප්‍රවාහනය කිරිම සම්බන්ධයෙන් වු කාරණාව සම්බන්ධයෙන් ගරු නාගරික මන්ත්‍රී පාලිත නිහාල් රූපසිංහ මහතා විසින් අදහස් ඉදිරිපත් කරන ලදි. තවද අංක 32 සීවලි පාර සාප්පු සංකීර්ණයේ VIII වන කොටස් මුදල ගෙවිම බිල්පතෙහි මුදල සම්බන්ධයෙන් ගරු නාගරික මන්ත්‍රී එල්.ඩබ්ලිව්. ලක්ෂ්මන් විජේසිරි මහතා විසින් අදහස් ඉදිරිපත් කරන ලදි.

6-Ι-ΙΙ 2021.03.25 දින පැවති සෞඛ්‍යය හා පාරිසරික සංරක්ෂණය පිළිබද ස්ථාවර කමිටු රැස්වීමේ වාර්තාව සභාවේ දැන ගැනිම පිණිස ඉදිරිපත් කිරිම

**ගරු නගරාධිපති ජනක නිශාන්ත රත්නායක මහතා** - මෙහි සංශෝධන මොනවත් නැහැනේ.දැනගැනිම පිණිස ඉදිරිපත් කරේ.

**ගරු නාගරික මන්ත්‍රී පි.පි.දේවිකා ලසන්ති මහත්මිය** - නගරාධිපතිතුමාමම එදා සෞඛ්‍යය කමිටුව වෙලාවේදි යම්කිසි ලියවිල්ලක් ඉල්ලපුවහම නිළධාරින් ඒක අපිට දෙන්න ගොඩක් අදමදි කරනවා. මම එකේ එක කොළයක් විතරයි ඉල්ලුවේ.

**ගරු නගරාධිපති ජනක නිශාන්ත රත්නායක මහතා** - සෞඛ්‍ය කමිටුව පැවැත්වෙන වෙලාවේදි අදාල දේවල් ඉල්ලුවිට දෙන්න ඕනි.සෞඛ්‍ය කමිටුවේදි කර්මාන්ත කමිටුවට අදාල දේවල් ඔබතුමිය සෞඛ්‍ය කමිටුවට ඇවිල්ලා කර්මාන්ත කමිටුවට අදාල දේවල් ඉල්ලන්න බැහැ සෞඛ්‍ය කමිටුවේ.ඔබතුමියට පුලුවන් සෞඛ්‍ය කමිටුවට අදාල දෙයක් ඉල්ලන්න.

**ගරු නාගරික මන්ත්‍රී පි.පි.දේවිකා ලසන්ති මහත්මිය -** නෑ, නෑ මම ඉල්ලුවේ අර තොගපොල බදුකරු කාණු, වලට කසළ දානවා කියලා සාකච්ඡා වුනා.එයාට තමයි ඒ වගකීම තියෙන්නේ කියලා.ඒ කොටස විතරයි මම ඉල්ලුවේ.මට ඒක ලබා දුන්නේ නැහැ.

**ගරු නගරාධිපති ජනක නිශාන්ත රත්නායක මහතා** - සෞඛ්‍ය සම්බන්ධයෙන් ගැටලුවක් තියෙනවානම් ........

**ගරු නාගරික මන්ත්‍රී පි.පි.දේවිකා ලසන්ති මහත්මිය** - මම සෞඛ්‍ය කමිටුවේනේ ඉන්නේ

**ගරු නාගරික මන්ත්‍රී ඒ.එල්.බන්දුල කරුණාරත්න මහතා -** ගරු මන්ත්‍රීතුමිය, අපි ගිවිසුමේ කොන්දේසි දුන්නා.පිටපතක් දුන්නා මේක යටතේ තොගපල බදුකරුට තියෙන්නේ කියලා මට මතක විදිහට.

**ගරු නාගරික මන්ත්‍රී පි.පි.දේවිකා ලසන්ති මහත්මිය -** මට නම් හම්බ වුනේ නැහැ.

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා -** නගරාධිපතිතුමා, පොඩි නිවැරදි කිරිමක් කමිටුවට සාමාජිකයෙක් පත්වුනාම මහා නගර සභා ආඥා පණතේ තියෙනවා¨ මහා නගර සභාවක් විසින් පත්කරන ලද සෑම ස්ථාවර කමිටුවක් හෝ උප කමිටුවක් මහා නගර සභා කාර්යාලයේදි හෝ ඒ කමිටුව විසින් තීරණය කරනු ලබන වෙනත් ස්ථානයකදි සෑම රැස්වීමක්ම පැවැත්විය යුතුය. තවද එකි යම් කමිටුවක් විසින් එකි යම් රැස්වීමකදි සභාවේ පොත්පත්, ඔප්පු, ගිවිසුම්, ගිණුම් වවුචර් සහ අනෙකුත් ලේඛණ හෝ ලියවිලි පරික්ෂා කල හැක. පණතින්ම බලය දීලා තියෙනවා. මේ නිළධාරින් ඒ වගකීම භාර ගන්න. කමිටුවට අපි සහභාගි වෙන නිසා එදා මන්ත්‍රීතුමිය අපහසුවට පත්වුනා දවස් දෙකක් එතුමිය නොමග යවලා තියෙනවා. නිළධාරින්ට කියන්න අපි නඩු කොපි ඉල්ලන්නේ නැහැනේ අදාල කමිටුවේ සාකච්ඡා කරන්න.එතුමියට ඒ document එක ලබා දෙන්න බැදිලා ඉන්නවා අදාල නිළධාරින්.

2021.03.25 දින පැවති සෞඛ්‍ය හා පාරිසරික සංරක්ෂණය පිලිබද ස්ථාවර කමිටු රැස්වීමේ වාර්තාව සභාවේ දැන ගැනිම පිණිස ඉදිරිපත් කරන ලදුව, කමිටු රැස්වීම පැවැත්වෙන අවස්ථාවේදි ලිපිලේඛණ ලබා ගැනිම සම්බන්ධයෙන් ගරු නාගරික මන්ත්‍රිනි පි.පි.දේවිකා ලසන්ති මහත්මිය සහ ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා විසින් අදහස් ඉදිරිපත් කරන ලදි.

6- I – II 2021.03. 25 දින පැවති කර්මාන්ත හා ඉදිකිරිම් පිළිබද ස්ථාවර කමිටුව -

**ගරු නගරාධිපති ජනක නිශාන්ත රත්නායක මහතා -** 2021.03. 25 දින පැවති කර්මාන්ත හා ඉදිකිරිම් පිළිබද ස්ථාවර කමිටු වාර්තාව සභාවේ දැනගැනිම පිණිස ඉදිරිපත් කරනවා. එහි සංශෝධන මොනවත් තියෙනවාද?

**ගරු නාගරික මන්ත්‍රී අඩෛයිකප්පන් ගනේෂන් මහතා -** ගරු නගරාධිපතිතුමා කර්මාන්ත කමිටුවේ 03 කර්මාන්ත ඇස්තමේන්තු ඉදිරිපත් කිරිම යටතේ 08 බණ්ඩාරවෙල මහා නගර සභාවේ ප්‍රධාන වීථිවල වීථි පහන් සවිකිරිම රු 1701163.80 එතැන පොඩි ප්‍රශ්ණයක් තියෙනවා නගරාධිපතිතුමා ඒක ඇත්ත වශයෙන්ම.ඉදිරි කාළයේදි මම හිතන්නේ R.D.A පාරවල් එහෙම සංවර්ධනය වෙනකොට .........

**ගරු නගරාධිපති ජනක නිශාන්ත රත්නායක මහතා -** ඒ ස්ථාන මග හැරලා තමයි මේ හදලා තියෙන්නේ ගරු මන්ත්‍රීතුමා.

**ගරු නාගරික මන්ත්‍රී අඩෛයිකප්පන් ගනේෂන් මහතා -** එතකොට ඔබතුමා විශේෂයෙන් foodcity ගාව බලන්න roundabout එක ලග ප්‍රශ්ණයක් තියෙන නිසා සමහර වෙලාවට හපුතලේ පාරේ දාන්න වෙනවා. අලුතෙන් බිල්ඩිං එකක් කාර්ග්ල්ස් එක ඉස්සරහ හදන නිසා එතනත් ඉදිරියේදි පාර ලොකු වෙන්න ඉඩ තියෙනවා.

**ගරු නගරාධිපති ජනක නිශාන්ත රත්නායක මහතා -** ගරු මන්ත්‍රිතුමා ඕක ඔබතුමාලා කියන විදිහට කරන්න බැහැ. R.D.A එකෙන් අනුමැතිය අරන් කරන්න ඕනි. ඒ කරන්න ඕනි තැන් ටික විතරයි එයාලා approve කරලා තියෙන්නේ අපි කරන්නේ. ඉදිරියේදි සංවර්ධනය වන තැන් අතහැරලා තමයි හදන්නේ.

**ගරු නාගරික මන්ත්‍රී අඩෛයිකප්පන් ගනේෂන් මහතා** - මම කියන්නේ අපි සංවර්ධනයක් කරලා ඇත්තටම හොදයි.එදා අපි මුදල් කමිටුවේ බලපුවාහම මේ තැන්වල දාන්න හොද වැඩක් ලස්සනයි. නමුත් අපි ලොකු මුදලක් යට කරලා මේ වැඩේ කරාට පස්සේ, . R.D.A එකෙන් හරි වෙන ආයතනයකින් හරි U.D එකෙන් හරි develop කරන කොට ආය අවුරුද්දකින් 1 1/2 කින් ඕක ගලවන්න හරි හයි කරන්න හරි ගියොත් UD එක සහ RDA එකේ සැලසුමක් තියෙනවා අවුරුදු 05 කට....

**ගරු නගරාධිපති ජනක නිශාන්ත රත්නායක මහතා -**  U.D එකෙ සහ ,R.D.A එකෙ අවුරුදු 05 ක සැළසුමක් තියෙනවා. R.D.A සැලැස්ම සහ U.D සැලැස්මට අනුව තමයි දාන්නේ.උමං මාර්ග හදන තැන , C.C එකෙ සිට අරලිය එක දක්වා උමං මාර්ගය හැදෙනවා

(මන්ත්‍රීවරුන් කිහිපදෙනෙකු විසින් එකවර අදහස් ප්‍රකාශ කිරිම නිසා හඩ පැහැදිලි නොමැත)

**ගරු නාගරික මන්ත්‍රී අඩෛයිකප්පන් ගනේෂන් මහතා -** ටවුම ලස්සන වෙන්න ඕනි.ඒක හරි නමුත් ඔතනදි අවුරුදු 05 කට කලින් ඉදලාම පොඩි කතන්දරයක් ගියා round about එක ලොකු කරනවා කියලා. bus stand එක හදපුවහම ලොකු කරනවා කිවා. R.D.A පාර තව පස්සට ගන්න ඕනි කීවා.ඒක නිසා U.D එකෙනුත් R.D.A එකෙනුත් අනුමැතියන් ලබාගෙන ඊට පස්සේ මේ වැඩේ අපි පටන් ගනිමු කියලා කියනවා.ඔබතුමා ඒකට හොද තීරණයක් අරගෙන සභාවට දාලා ඒ වැඩේ කරා නම් හොදයි. සභාවේ සල්ලිනේ

**ගරු නගරාධිපති ජනක නිශාන්ත රත්නායක මහතා -**  ඒ අනුව ඒ කටයුතු ඉවරයි.

**ගරු නාගරික මන්ත්‍රි එල්.ඩබ්ලිව්.ලක්ෂ්මන් විජේසිරි මහතා** - සම්මත කරේ නැහැනේ සභාවේ නගරාධිපතිතුමා. 2021.02.19 කර්මාන්ත කමිටු වාර්තාවේ NS – 22 හා NS – 44 දරණ කඩ කාමර අතර පඩිපෙල ඉදිකිරිම අපි අනුමැතිය දුන්නේ නැහැ. මේකේ සම්පූර්ණ වාර්තාව දෙන්නම් කීවා. ප්‍රශ්ණය ඉදිරිපත් කරපු මටවත් ලැබුනේ නැහැ.ඒකට මොකද දන්නේ නැහැ වුනේ. ?

**ගරු නගරාධිපති ජනක නිශාන්ත රත්නායක මහතා -**  අපේ T.O මහතාගෙන් ලිඛිතව හම්බවෙලා තියෙනවා. ඒ කටයුත්ත කරන්න අනුමැතිය දීලා සහ ඒ වාර්තාව මට එවලා තිබ්බා.ඔබතුමා දන්නවානේ.ඊයේ රාත්‍රිය වෙනකම් මම ගෙදරින් එළියට ආවේ නැහැ මට දවස් 02 ක් දෙන්න ඒක ලිඛිතව මම ඔබතුමාලාට එවන්නම්.

**ගරු නාගරික මන්ත්‍රි එල්.ඩබ්ලිව්.ලක්ෂ්මන් විජේසිරි මහතා** - T.O මහතා දීලා තියෙන්නේ ඒ වාර්තා

**ගරු නගරාධිපති ජනක නිශාන්ත රත්නායක මහතා -**  ඉංජිනේරු මහතාගේ සහ ඒ සියලු දෙනාගේ ලියකියවිලි මම බලලා දීලා තියෙන්නේ සියලු දෙනාගේ අනුමැතියන් සමග කර්මාන්ත කමිටුවට ගිය වාර්තාව. ඒ ලිපි ලේඛන සියල්ලම තියෙනවා.

**ගරු නාගරික මන්ත්‍රි එල්.ඩබ්ලිව්.ලක්ෂ්මන් විජේසිරි මහතා -** ඒක හරි, නමුත් එදා මුදල් කමිටුවේ තීරණය ගන්න අවස්ථාවේදි මැදින් කඩලා පඩිපෙළ දාලා තිබ්බේ . සභා වාර්තාව අපිව නොමග යවලා තිබ්බනේ .ඒ්කට ගත්ත ක්‍රියා මාර්ගය අපි අහන්නේ .එක්කො සභාව විසින් තීරණය කරන්න ඕනි.නැවත පඩිපෙළ කඩලා තිබ්බ විදිහට හදන්න ඕනි අපෙන් අවසරය නැතුව හදලා නම් එහෙම නැතුව හදනවානම් දඩ මුදලක් හරි අයකරන්න ඕනි.

**ගරු නගරාධිපති ජනක නිශාන්ත රත්නායක මහතා -**  ඒ විස්තරය සම්පූර්ණයෙන්ම ලබලා දෙන්නම් ඔබතුමාලාට.

2021.03.25 දින පැවති කර්මාන්ත හා ඉදිකිරීම් පිළිබඳ ස්ථාවර කමිටු වාර්තාව සභාවේ දැන ගැනීම පිණිස ඉදිරිපත් කරන ලදුව මෙම වාර්තාවේ කාර්මාන්ත ඇස්තමේන්තු ඉදිරිපත් කිරීම යටතේ අංක 08 හි සඳහන් ඇස්තමේන්තුව සම්බන්ධයෙන් ගරු නාගරික මන්ත්‍රී අඩෛයිකප්පන් ගනේෂන් මහතා සහ ගරු නගරාධිපති ජනක නිශාන්ත රත්නායක මහතා විසින් අදහස් ඉදිරිපත් කරන ලදී. මෙම අවස්ථාවේදී 2021.02.19 දින පැවති කර්මාන්ත කමිටු වාර්තාවේ NS – 22 හා NS – 44 දරණ කඩ කාමර මැදින් පඩිපෙලක් ඉදිකිරීම සම්බන්ධයෙන් ලබා දිය යුතු වාර්තාව සම්බන්ධයෙන් ගරු නාගරික මන්ත්‍රී එල්. ඩබ්ලිව්. ලක්ෂ්මන් විජේසිරි මහතා විසින් අදහස් ඉදිරිපත් කරන ලදි.

6-**2 බණ්ඩාරවෙල මහා නගර සභාව සතු මහජන ක්‍රීඩාංගනය - ක්‍රීඩාංගනයේ පරිපාලන කටයුතු සහ නඩත්තු කටයුතු සිදුකිරිම සදහා ඇති කරනු ලබන අවබෝධතා ගිවිසුම් පත්‍රය සභාවේ අනුමැතිය සඳහා ඉදිරිපත් කිරීම. ( ඇමුණුම - 01)**

**ගරු නගරාධිපති ජනක නිශාන්ත රත්නායක මහතා -**  මේ ගිවිසුම මම කියෙව්වා.මම හිතන්නේ මේක දීර්ඝ වශයෙන් සාකච්ඡා කරන්න වෙනවා. මේ සම්බන්ධයෙන් ක්‍රීඩා අමාත්‍යාංශය සමග අපේ නියෝජ්‍ය නගරාධිපතිතුමා,ඇතුලු මන්ත්‍රීවරුන් සියලු දෙනාත් නිළධාරින් සියලු දෙනාත් එකට සාකච්ඡා කරා නම් හොදයි. අපි කොන්දේසි මෙතැන හැදුවාට.

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා -** මේක එහෙන්ද අපිට එවලා තියෙන්නේ?

**ගරු නගරාධිපති ජනක නිශාන්ත රත්නායක මහතා -**  මේක එහෙන් අපට එවලා තියෙන්නේ.

**ගරු නාගරික මන්ත්‍රී අනුර ජයසිංහ වත්තුහේවා මහතා -** නගරාධිපතිතුමා.මේක කවුද එව්වේ කියන ප්‍රශ්ණය තමයි තියෙන්නේ.

**ගරු නාගරික මන්ත්‍රී පාලිත නිහාල් රූපසිංහ මහතා -** අපේ දේපල අපි දෙනකොට අපේ condition තමයි දාන්න ඕනි

**ගරු නගරාධිපති ජනක නිශාන්ත රත්නායක මහතා -**  දීලා ඉවරයිනේ මන්ත්‍රීතුමා ගිවිසුම පිලිගන්නවාද? නැද්ද කියන එක......

**ගරු නාගරික මන්ත්‍රී අනුර ජයසිංහ වත්තුහේවා මහතා -** අපි පිළිගන්නේ නැහැ.

**ගරු නගරාධිපති ජනක නිශාන්ත රත්නායක මහතා -**  සභාව අනුමත කලා තියෙන්නේ ක්‍රීඩාංගනය හැදුවාට පස්සේ ක්‍රීඩා පිටිය අපිට නැවත භාරදෙන්න කියලා.

**ගරු නාගරික මන්ත්‍රී අනුර ජයසිංහ වත්තුහේවා මහතා -** අනිත් එක නගරාධිපතිතුමා......

**ගරු නගරාධිපති ජනක නිශාන්ත රත්නායක මහතා -**  ඔබතුමාලා මේක පිළිගන්නේ නැහැ.

**ගරු නාගරික මන්ත්‍රී අනුර ජයසිංහ වත්තුහේවා මහතා -** අපි මේකට කොන්දේසි හදන්න ඕනි.බණ්ඩාරවෙල මහා නගර සභාවට අයිති දේපළක පළවෙනි පාර්ශවය තමයි මහා නගර සභාව, මහා නගර සභාවේ නාගරික කොමසාරිස්, නගරාධිපති ඒ ගොල්ලො පළවෙනි පාර්ශවය හැටියට අධ්‍යක්ෂ ජනරාල් දාලා

**ගරු නගරාධිපති ජනක නිශාන්ත රත්නායක මහතා -**  මම මේක ඔබතුමාලාට දැම්මේ මට කෙලින්ම කියන්න බැහැනේ සභාව කියනවා නම් අපි අනුමැතිය දීලා තියෙන්නේ ක්‍රීඩා පිටිය හදලා දෙන්න කියලා.අපි ලිපියක් ගහනවා සභාව විසින් මේ ගිවිසුම පිළිගන්නේ නැහැ. නැවත අපි පෙර සභාවේදි ගන්නා තීන්දුව පරිදි නඩත්තුව සදහා නෙවෙයි ක්‍රීඩාපිටිය ලබා දුන්නේ.ඒ අනුව අප කටයුතු කරනවා කියලා.

**ගරු නාගරික මන්ත්‍රී අනුර ජයසිංහ වත්තුහේවා මහතා -** කෙලින්ම ඒක ඔබතුමාට කියන්න තිබුණා.අර ගිවිසුමේ පලවෙනි පාර්ශවය හැටියට තියෙන්නේ අධ්‍යක්ෂක ජනරාල් මගේ බලය කොහොමද අධ්‍යක්ෂක ජනරාල්ට දෙන්නේ කියලා ඔබතුමාට කෙලින්ම කියන්න තිබුණා.

**ගරු නගරාධිපති ජනක නිශාන්ත රත්නායක මහතා -**  මේ ගිවිසුමේ ලිපිය 3/25 කාර්යාලයට ඇවිල්ලා තියෙන්නේ මගේ යුතුකම සභාවට දාලා මේක ගැන තීරණයක් ගන්න එක

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා -** මේ ගිවිසුමට අනුව අපි ක්‍රීඩා අමාත්‍යාංශයට දීලා නිකන් ඉමු.

**ගරු නගරාධිපති ජනක නිශාන්ත රත්නායක මහතා -**  වැඩක් නැහැ ඒක තමයි............

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා -** අපිි මේකට සම්බන්ධයක්ම නැහැ.මේ ගහලා තියෙන විදියට.

**ගරු නගරාධිපති ජනක නිශාන්ත රත්නායක මහතා -**  ඔව් අපි කෙලින්ම දානවා සභා යෝජනාව අනුව ක්‍රීඩා පිටිය අපිට නැවත බාර දෙන්න කියලා.ඉවරයිනේ ප්‍රශ්නේ.

**ගරු නාගරික මන්ත්‍රී පාලිත නිහාල් රූපසිංහ මහතා -** ගිවිසුම ක්‍රියාත්මක කරන්න ඒගොල්ලෝනේ. අනුමැතිය අපිට අවශ්‍ය නැහැ.

**ගරු නගරාධිපති ජනක නිශාන්ත රත්නායක මහතා -**  මම මේක සාකච්ඡා කරන්න දැම්මේ.

**ගරු නාගරික මන්ත්‍රී අනුර ජයසිංහ වත්තුහේවා මහතා -**  සාකච්ඡා කරන්න දෙයක් නැහැ. ක්‍රීඩාපිටිය අපට ගන්න.

**ගරු නගරාධිපති ජනක නිශාන්ත රත්නායක මහතා -**  මේකට සභාවේ සියලු දෙනා විරුද්ධයි.ගිවිසුම්ගත වීමට සභාවේ සියලු දෙනා විරුද්ධයි.සභාවේ සභා සම්මතියකින් ගන්නා ලද තීන්දුව ප්‍රකාරව නැවත ක්‍රීඩාපිටිය නගර සභාවට .පවරා දෙන්න කියලා.

**ගරු නාගරික මන්ත්‍රී අනුර ජයසිංහ වත්තුහේවා මහතා -**  ඒ යෝජනාව මම ස්ථිර කරනවා.

**ගරු නගරාධිපති ජනක නිශාන්ත රත්නායක මහතා -**  ඒක හරි

බණ්ඩාරවෙල මහා නගර සභාව සතු මහජන ක්‍රීඩාංගණය - ක්‍රීඩාංගණයේ පරිපාලන කටයුතු සහ නඩත්තු කටයුතු සිදු කිරීම සඳහා ඇති කරනු ලබන ගිවිසුම් පත්‍රය සභාවේ අනුමැතිය සඳහා ඉදිරිපත් කරන ලදුව මේ සම්බන්ධයෙන් ගරු නගරාධිපති ජනක නිශාන්ත රත්නායක මහතා සහ ගරු නාගරික මන්ත්‍රීවරුන් වන එල්.ඩබ්ලිව්. ලක්ෂ්මන් විජේසිරි මහතා, අනුර ජයසිංහ වත්තුහේවා මහතා , පාලිත නිහාල් රූපසිංහ මහතා විසින් අදහස් ඉදිරිපත් කරන ලදි. එම අදහස් සැලකිල්ලට ගනිමින් මහ නගර සභාව සතු දේපළකට බදු ගිවිසුමක් වෙනත් පාර්ශවයක් විසින් සැකසීම පිළිගත නොහැකි බවත් මහා නගර සභාව යම් ගිවිසුමකට එළඹෙන්නේ නම් එය සැකසීමේ වගකීම බණ්ඩාරවෙල මහා නගර සභාව සතු වන බවත් ක්‍රීඩා පිටියේ සංවර්ධන කටයුතු සඳහා පමණක් ක්‍රීඩා අමාත්‍යංශය වෙත ක්‍රීඩා පිටිය ලබා දී තිබෙන බැවින් ඒ අනුව නැවත ක්‍රීඩා පිටිය මහා නගර සභාව වෙත අත්පත් කර ගැනීමට අවශ්‍ය කටයුතු කිරිම සුදුසු බවට මෙදින සභාවේ සිටි ගරු නියෝජ්‍ය නගරාධිපති එච්.එම්.මිත්‍රපාල හීන්කෙන්ද මහතා ඇතුලු නාගරික මන්ත්‍රීවරුන් වන නඩරාජා රගුපති මහතා, එච්.එම්.නවුෂාඩ් මහතා, ඒ.එල්.බන්දුල කරුණාරත්න මහතා ,ප්‍රියන්ත ලීලසේන කරුණාරත්න මහතා, පාලිත නිහාල් රූපසිංහ මහතා,එච්.ඒ.ගාමිණි සරත්චන්ද්‍ර මහතා,රුවන් අමිල කුමාර මහතා,මුදිතා ඒකනායක මහත්මිය, අනුර ජයසිංහ වත්තුහේවා මහතා, එල්.ඩබ්ලිව්.ලක්ෂ්මන් විජේසිරි මහතා, අඩෛයිකප්පන් ගනේෂන් මහතා, එම්.එම්.උදයංගනි මාරසිංහ මහත්මිය ,පී.පී.දේවිකා ලසන්ති මහත්මිය.ඩි.එම්.ඥාණවති මහත්මිය, විසින් තම තමන්ගේ අත් එසවීමෙන් එකඟතාවය ලබා දෙන ලදී.

**ගරු නගරාධිපති ජනක නිශාන්ත රත්නායක මහතා -**  මීලගට 6-3 යටතේ 2021 මාර්තු මාසයේ ලැබිම් ගෙවිම් වාර්තා ඉදිරිපත් කිරිම තියෙන්නේ. ‍

6-3 2021.03.31 දිනට ලැබිම් ගෙවීම් වාර්තාව ඉදිරිපත් කිරිම

2021.03.31 දිනට මුදල් ශේෂය පිළිබද වාර්තාව -

|  |  |
| --- | --- |
| විස්තරය | රු ශත |
| 2021.03.01 දිනට මුදල් පොතට අනුව ශේෂය | 18,637,140.56 |
| එකතු කලා - 2021.03.31 දක්වා ලැබිම් | 37,034,129.23 |
| 2021.03.31 දිනට මුලු ලැබිම් | 55,671,269.79 |
| අඩුකලා - 2021.03.31 දින දක්වා ගෙවීම් | 38580793.54 |
| 2021.03.31 දිනට මුදල් පොතට අනුවශේෂය | 17,090,476.25 |

2021.03.31 දිනට මුදල් ශේෂ පිළිබද වාර්තාව -

ගි.අ 037200130031384 දරණ සංවර්ධන ගිණුම - මහජන බැංකුව බණ්ඩාරවෙල

|  |  |
| --- | --- |
| විස්තරය | රු ශත |
| 2021.03.01 දිනට ඉදිරියට ගෙන ආ ශේෂය | 5,615,320.17 |
| එකතු කලා - පෙබරවාරි මස ලැබිම් | - |
| බැංකුව විසින් බැර කරන ලද පොළිය | 14,307.52 |
| මාසය තුළ මුලු ලැබිම් | 5,629,627.69 |
| පෙබරවාරි මස මුඵ ගෙවීම් | - |
| 2021.03.31 දිනට ශේෂය | 5,629,627.69 |

**2021.03.31 දිනට ස්ථාවර ගිණුම් හා තැන්පත් ගිණුම් පිළිබද විස්තර -**

|  |  |  |  |  |
| --- | --- | --- | --- | --- |
| අනු අංකය | බැංකුවේ නම | ගිණුම් අංකය | තැන්පත් කර ඇති මුදල | 2021.03.31 දිනට පොළිය සමග ශේෂය |
| 1 | මහජන බැංකුව | 037600100010363-3 | 20000000 | 27834715.00 |
| 2. | මහජන බැංකුව | 037600100012549-6 | 20000000 | 20000000.00 |
| 3. | මහජන බැංකුව | 037600100014349-4 | 20000000 | 20000000.00 |
| 4. | මහජන බැංකුව | 037600100012422 - 8 | 20000000 | 20000000.00 |
| 5. | මහජන බැංකුව | 037600100012423 - 7 | 50000000 | 50000000.00 |
| 6. | මහජන බැංකුව | 03760010007440-6 | 50000000 | 8628692.95 |
| 7. | ලංකා බැංකුව | 75440246 | 1000000 | 1000000.00 |
|  |  |  | එකතුව | 147463407.95 |

**ගරු නගරාධිපති ජනක නිශාන්ත රත්නායක මහතා -**  මේ අපේ මුදල් ශේෂය අපගේ ජංගම ගිණුමේ ශේෂය සංවර්ධන ගිණුම සහ මහජන බැංකුවේ තියෙන ගිණුම් වල ශේෂයන්.

**ගරු නගරාධිපති ජනක නිශාන්ත රත්නායක මහතා -**  දැනට මහජන බැංකුවේ සහ අනෙකුත් බැංකුවල ස්ථාවර තැන්පත් විදිහට 147463407.95 මුදලක් තියෙනවා.මුදල් වරින්වර ගන්නත් වෙනවා. සීවලි පාර ව්‍යාපෘති කරගෙන යනවා .මේ මුදලට තමයි හදලා තිබ්බේ.

**ගරු නාගරික මන්ත්‍රී අඩෛයිකප්පන් ගනේෂන් මහතා -**  අපට දීලා තියෙන්නේ ඒක කෝටියක් කියලා.

**ගරු නගරාධිපති ජනක නිශාන්ත රත්නායක මහතා -**  ඒ අනුව දැනට අපි සතුව 17 පමණ මුදල් ප්‍රමාණයක් මහා නගර සභාව සතුව තියෙනවා.

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා -** නගරාධිපතිතුමා මුදල් කමිටුවේ කතා කරා වගේ .මිලගණන් කැදවන එක බලන්න සභාවේ කතා කරලා සභාවේ අනුමත වෙනවා auto අපි මුදල් කමිටුවේ සාකච්ඡා කරා.මිල ගණන් කැදවලා ඔබතුමා විතරයි ප්‍රසම්පදන කමිටුවට ඉන්නේ කලිනුත් කීවා.මන්ත්‍රීවරු තුන්දෙනෙක් පත්කරගන්න.

**ගරු නගරාධිපති ජනක නිශාන්ත රත්නායක මහතා -**  බලතල වෙනස් කිරීමක් සිදුකරගන්න පුළුවන්ද කියලා බලන්න වෙනවා.

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා -**  අනිත් එක නගරාධිපතිතුමා වගකිවයුතු නිළධාරින්ගේ විස්තරයක් නැහැ.මේකේ නැහැ.

**ගරු නගරාධිපති ජනක නිශාන්ත රත්නායක මහතා -** මම ඒ ටික බලල දාලා දෙන්නම්.ඒ අනුව අද දිනට නියමිත කටයුතු මෙතෙකින් අවසන් වෙනවා. අද දින මහා සභාවට පැමිණි ගරු නියෝජ්‍ය නගරාධිපතිතුමා ඇතුලු සියලුම ගරු මන්ත්‍රීවරුන්ටත්.නාගරික කොමසාරිස්තුමා,නාගරික ලේකම්තුමා,පරිපාලන නිළධාරිතුමා ඇතුලු කාර්ය මණ්ඩලයේ සියලුම දෙනාටමත් ස්තූතිවන්ත වෙමින් අද දින සභාවේ වැඩ කටයුතු නිමාවට පත්කරනවා. සියලුම දෙනාට ස්තූතියි.

මෙදිනට නියමිත කටයුතු මෙතෙකින් අවසන් වුයෙන් පෙ.ව.11.10 ට මහා සභා රැස්වීමේ කටයුතු නිමාවට පත්විය.

ජනක නිශාන්ත රත්නායක,

නගරාධිපති,

බණ්ඩාරවෙල මහා නගර සභාව

2021 ක්වු අප්‍රේල් මස 08 වන දින,

බණ්ඩාරවෙල මහා නගර සභා රැස්වීම් ශාලාවේදිය.